Predsjednik Vlade Republike Srpske Radovan Višković rekao je da je istina o stravičnim zločinima nad Srbima u Miloševićima i Starom Brodu bila suviše bolna, tragična i nemilosrdna, ali decenijama vješto prikrivana i zato se nikada ne smije zaboraviti.\n"Navršava se 77 godina od strašnih zločina nad Srbima u Miloševićima i Starom Brodu. Svake godine se ovdje okupljamo da bi se prisjetili i odali pomen za više od 6.000 nevinih žrtava koje su zvjerski ubijene i bačene u rijeku Drinu. Među stradalima je bilo mnogo žena i djece, koji su bili potpuno nemoćni pred pripadnicima NDH", rekao je Višković u Starom Brodu.\nOn je naveo da je desetak hiljada do zuba naoružanih ustaša, zajedno sa brojnom domaćom muslimanskom milicijom, pred sobom tjeralo nepregledne zbjegove Srba iz Olova, Sarajeva, Kladnja, Han Pijeska, sa Romanije, Sokoca, iz Rogatice i Borika.\n"Najveći i najmasovniji pokolj nad Srbima ustaše su počinile na pravoslavni praznik Mladence, 22. marta 1942. godine, u Starom Brodu", podsjetio je premijer Srpske.\nU obraćanju na današnjem obilježavanju 77 godina od stradanja Srba sarajevsko-romanijskog kraja, Višković je rekao da su nezapamćeni zločini, ubistva, klanja, mučenja, silovanja i bacanja u Drinu bila toliko opaka da i njemačke jedinice sa druge strane Drine u nekom trenutku nisu više mogle da gledaju masakriranje Srba, pa su pucali u vazduh i pozivali ustaše da se povuku.\n"Nebrojeni su primjeri djevojaka i žena sa djecom koje su, ne želeći da završe u rukama ustaša, skakale sa stijena u Drinu. Hroničari su zabilježili da se u jednom danu samožrtvovalo 326 djevojaka, zajednički skočivši u Drinu. Ovakav primjer samožrtvovanja rijetko je zabilježen u istoriji", naglasio je Višković.\nNažalost, nakon zločina iz Drugog svjetskog rata, dodao je Višković, stradanje Srba na području Podrinja ponovilo se i u Odbrambeno-otadžbinskom ratu.\n"Samo na području gornjeg Podrinja u proteklom ratu ubijeno je 1.628 Srba, dok se njih 164 i danas vode kao nestali. Opet su stradali civili, starci, žene i djeca, i opet za to niko nije odgovarao. Ostalo je na nama i budućim generacijama na ovim prostorima da pamtimo i ne zaboravimo stradanje našeg naroda koji nije doživio pravdu", istakao je Višković.\nOn je rekao da Vlada i druge institucije Republike Srpske nikada neće odustati od traženja pravde, od opominjanja, obilježavanja i sjećanja.\n"Svaki život koji je nepravedno ugašen zaslužuje poseban pomen. Neka svaki taj pomen bude želja i nada da se ovakvi nemili događaji ne ponove više nikad. Neka im je vječna slava", poručio je Višković.\nRadovan Višković Stari Brod


Upitnik o informacionom sistemu finansijske institucije za 2015. godinu\nNarodna banka Srbije od 2012. godine sprovodi upitnik o stanju informacionih sistema finansijskih institucija. Imajući u vidu broj finansijskih institucija, to je jedan od izvora značajnih informacija za procenu rizika informacionog sistema kako pojedinačne finansijske institucije, tako i grupe institucija.\nAnketom su obuhvaćene banke, društva za osiguranje, društva za upravljanje dobrovoljnim penzijskim fondovima i davaoci finansijskog lizinga. Deo upitnika koji se odnosi na internet i mobilno bankarstvo namenjen je samo bankama. Pitanja su koncipirana tako da se do potrebnih informacija dođe uz minimalno opterećenje ispitanika.\nIspitanici u finansijskim institucijama su lica odgovorna za upravljanje informacionim sistemom i upravljanje bezbednošću informacionog sistema. Institucija je dužna da odredi člana najvišeg rukovodstva koji će biti odgovoran za popunjavanje upitnika i koji će potvrditi tačnost i potpunost svih pruženih informacija. Potrebno je da upitnik bude elektronski potpisan korišćenjem kvalifikovanog elektronskog sertifikata.\nUpitnik se sastoji od 90 pitanja, koja su podeljena po sledećim oblastima: (a) upravljanje informacionim sistemom, upravljanje rizikom informacionog sistema i revizija informacionog sistema, (b) razvoj i održavanje informacionog sistema, (v) bezbednost informacionog sistema i (g) kontinuitet poslovanja i oporavak aktivnosti u slučaju katastrofe. Tri pitanja u delu bezbednosti informacionog sistema koja se odnose na oblast internet i mobilnog bankarstva namenjena su isključivo bankama, dok na ostala pitanja odgovaraju sve finansijske institucije. Pored standardnih oblasti, upitnik sadrži i deo (Prilog 1) u kome će finansijske institucije izvršiti samoprocenu rizika informacionog sistema (self assesment), odnosno oceniti nivo dostupnosti, tačnosti, pristupa i agilnosti tog sistema. U Prilogu 2 finansijska institucija treba da dostavi podatke o poverenim aktivnostima trećim licima.\nPo preuzimanju (opcija Save Target As... ), upitnik je potrebno popuniti i elektronskim putem dostaviti na FTP server za razmenu podataka Narodne banke Srbije najkasnije do 9. oktobra 2015. godine.


Odbor osudio napada na Ilića – Nadlanu.com\nOdbor osudio napada na Ilića\nBEOGRAD, 9. februara 2010. (Beta) - Skupštinski Odbor za odbranu i bezbednost u utorak je oštro osudio napad na lidera Nove Srbije Velimira Ilića i zatražio kaznu za napadača u skladu sa zakonom.\nU zaključku koji je jednoglasno usvojen navedeno je da napadi na poslanike narušavaju političku stabilnost.\nPoslanik Nove Srbije Miroslav Markićević rekao je da postoji sumnja da su preošlonedeljni napad u centru Beograda i prošlogodišnji napadi na Ilića "možda povezni". On je zatražio od državnih organa da odgovore koji su motivi napada, da li postoji politička pozadina, da li policija može da garantuje bezbednost, da li je napadač imao saučesnika i da li su skupu prisustvovali pripadnici MUP-a i BIA u civilu.\nPoslanik Demokratske stranke Srbije Dragan Šormaz naveo je da napadač na ruci ima istetoviran lik ubijenog premijera Zorana Đinđića. On je pitao da li je napadač imao neki predmet u ruci prilikom napada na Ilića. Poslanik Demokratske stranke Marko Đurišić naveo je da napad na Ilića treba svi jedinstveno da osude, kao i svako nasilje prema drugima ističući da za takve postupke ne može da se traži opravdanje.\nOdgovarajući na pitanja poslanika, Miroslav Panić iz Bezbednosno-informativne agencije je rekao da nijedan pripadnik BIA nije bio na skupu kada je Ilić napadnut. Direktor policije Veljović takođe je naveo da na skupu nije bilo pripadnika policije u civilu, kao i da nije konstatovano da je Stojadinović prilikom napada u ruci imao bilo kakav predmet.


Zvezda u finišu slomila BSK i otišla u četvrtfinale Kupa – Sport – Dnevni sportski list\n24. новембра 2020. 3:41 PM\nZvezda u finišu slomila BSK i otišla u četvrtfinale Kupa\nBEOGRAD – Fudbaleri Crvene zvezde, uz dosta muke, pobedili su večeras drugoligaša BSK iz Borče sa 3:0 (0:0) i otišli u četvrtfinale Kupa Srbije.\nAktuelni prvak i lider Superlige više od sat vremena nije mogao da probije bedem BSK-a kada je Slavoljub Srnić jedan odbitak od stative prosledio u mrežu.\nNekoliko minuta kasnije strelac je bio i Ugo Vijeira, da bi u finišu rezervista Petar Orlandić iz penala stavio tačku na slabu predstavu na skoro praznom stadionu Rajko Mitić.\nTrener Miodrag Božović odlučio je da “promeša” tim i ukaže šansu pojedincima sa manjom minutažom u dosadašnjem toku sezone, dobru partiju pružio je Andrija Luković, ali nije imao sreće da postigne gol jer je dva puta pogodio stativu.\nCrvena zvezda je ovom pobedom srušila loš niz u Kupu, pošto je posle četiri godine uspela da prođe među osam najboljih u tom takmičenju.\nVečeras se od 17 sati u preostalim utakmicama osmine finala Kupa sastaju: Novi Pazar – Vojvodina, Mladost – Rad i Radnik – Sloboda.\nCrvena zvezda – BSK Borča 3:0 (Srnić 68, Vijeira 70, Orlandić 88 penal)\nČukarički – Javor 1:0 (Ožegović 19)\nVoždovac – Spartak Ždrepčeva krv 1:0 (Stojanović 19)\nJagodina – Borac Čačak 1:1 penali 4:5 (Lazović 26 – Tijago 50)\nŽarkovo – Partizan 0:2 (Božinov 48, 71)\nFoto Tajug/T. Valič, arhiva\nGalatasaraj hoće Subotića\nSećate li se? Naši u Atini, ONAJ sudija i 6 penala


Podrška najugroženijim porodicama u Opovu\nOpovo, 7. jun 2022\nOpština Opovo je započela realizaciju novog EU projekta u saradnji sa Centrom za sociajlni rad Opovo i Udruženjem „Siguran život“. Projekat je usmeren na obezbeđivanje trajnih stambenih rešenja i podršku pri zapošljavanju i inkluziji za najugroženije porodice u Opovu.\nProjekat „Krug podrške“ se sprovodi od 01.aprila 2022. uz finansijsku podršku Evropske unije u okviru programa „Podrška Evropske unije socijalnom stanovanju i aktivnoj inkluziji“ koji implementira UNOPS (Kancelarija Ujedinjenih nacija za projektne usluge).\nProjekat se realizuje sa ciljevima da podrži uspostavljanje trajnih rešenja stambenog pitanja i da poveća šanse ranjivih socijalnih grupa za bolje pozicioniranje na tržištu rada kroz podizanje mogućnosti za (samo)zapošljavanje i poboljšanje životnog standarda. U ranjive socijalne grupe prema projektnim kriterijumima spadaju porodice koje nemaju rešeno stambeno pitanje niti dovoljno ekonomskih mogućnosti da dođu do tog rešenja po tržišnim uslovima, a pripadaju sledećim kategorijama: romske porodice, porodice čiji je član osoba sa invaliditetom, žene žrtve porodičnog nasilja i jednoroditeljske porodice (porodice sa samohranim roditeljem) sa teritorije opštine Opovo.\nGlavne planirane aktivnosti su: obezbeđivanje stambenih rešenja kroz kupovinu i renoviranje 10 seoskih kuća sa okućnicom i sprovođenje mera socijalne inkluzije i podsticanja (samo)zapošljivosti za selektovane porodice (kroz obuke i nabavku opreme i alata), uz kampanju promocije i podizanja svesti među stanovništvom.\nU narednim mesecima biće objavljeni javni pozivi za prijavu korisnika programa podrške, kao i za vlasnike kuća koji su zainteresovani da prodaju svoje stambene objekte na teritoriji opštine Opovo.\nProjekat će trajati 16 meseci, do 31. jula 2023.


Evolucija dizajna pametnih televizora dovela je do kreiranja modularnih i savitljivih ekrana, koji se neprimetno skrivaju onda kada nisu u upotrebi, predstavljajući sledeći veliki trend u najvišoj klasi…\nLG je jedan od brendova koji se oslanjaju baš na ove karakteristike, predstavljajući svoj Signature OLED R Rollable TV od 65 inča prošle godine. Ipak, austrijski brend C Seed lansirao je inovativni proizvod koji prikazuje sasvim drugačiji pristup celoj priči povezanoj sa savitljivim dizajnom. U pitanju je C Seed M1, prvi svetski WQ 4k MicroLED TV od 165 inča sa modularnim ekranom koji se u potpunosti može sakriti onda kada nije u upotrebi. U slučaju da niste upoznati sa kompanijom C Seed, u pitanju je luksuzni austrijski brend, koji je 2009.godine osnovao Aleksander Svatek, zajedno sa dva nekadašnja zaposlena brenda Bang & Olufsen, koji je poznat baš po kreiranju ekstravagantnih televizora.\nM1 model dizajniran je kao jedna od verzija čuvenog C Seed 201 Outdoor televizora namenjenog eksterijerima. “Veliki, zidno montirani ekrani su anahronizam u modernom dizajnu enterijera. Samim tim, C Seed je krenuo sasvim drugačijom putanjom, koja nas je dovela do revolucionarnog dizajna”, izjavio je Aleksander Svatek. Masivni TV se u celosti skriva ispod poda i tiho se izdiže nakon jednog dodira na dugme. Skulpturalna stubasta struktura od aluminijuma podržava displej kreiran od pet panela, koji se besprekorno otvaraju formirajući 4K HDR ekran.\nM1 koristi MicroLED tehnologiju koja obećava neverovatnu preciznost u emitovanju boje i zaista dinamičan raspon. Takođe, ovaj model sadrži integrisani 2.1 sistem zvučnika koji koristi par 250W snažnih zvučnika širokog raspona i sabvufer od 700 W. Dodatno, TV takođe podržava i HDR10+ tehnologiju. C Seed M1 model biće dostupan za kupovinu u crnoj, srebrnoj, zlatnoj i mat Titan sivoj boji kada se nađe na tržištu u julu ove godine, sa cenom koja će iznositi neverovatnih 400.000 dolara.


Neprikosnovene vladarke Zodijaka: Najmoćnije žene se rađaju baš u ovom horoskopskom znaku | Astrosudbina\nNaslovna ASTRO Neprikosnovene vladarke Zodijaka: Najmoćnije žene se rađaju baš u ovom horoskopskom znaku\nNeprikosnovene vladarke Zodijaka: Najmoćnije žene se rađaju baš u ovom horoskopskom znaku\nReč je o Devicama. Naime, žene rođene u tom znaku stvorene su za visoke pozicije i imaju sve predispozicije da budu vrlo uspešne i moćne u poslovnom i u privatnom životu. Kod njih su izražene mnoge pozitivne i hvale vredne karakteristike, a neke od njih su organizovanost, iskrenost, hrabrost i izuzetno dobro pamćenje.\nDevice sve u svom životu planiraju unapred i veliki su perfekcionisti. Nije im teško da se suoče s teškim životnim situacijama jer smatraju da za sve postoji rešenje. Osim toga, ove žene jako su dobre prijateljice i spremne su da pomognu baš u svakom trenutku, a takođe su vrlo tolerantne i opraštaju stvari preko kojih neki nikada ne bi mogli da pređu.\nZahvaljujući njihovom odličnom pamćenju, Device nikada ne zaboravljaju rođendane, godišnjice niti bilo koje druge važne trenutke i uvek će pokazati da im je stalo i da misle na vas. Uz to, kada želite da sa Devicama podelite svoj problem, one će vas pažljivo saslušati i posavetovati vas, a imaće strpljenja čak i ako rešavanje problema potraje duže vremena.\nDevice često krasi krhki i nežan izgled koji mnoge na prvu zavara pa pomisle da su takve i duhom, ali kada ih upoznate, shvatićete da su to jedne od najmoćnijih osoba koje su ikada ušle u vaš život.\nnajmoćnije žene horoskopa\nPrethodni tekstDnevni horoskop za 27. decembar 2018. Ovan zahtevan, Bikovi, oprez na poslu, Blizanci dobro, Rakovima posao ide dobro, Lavovima neprijatnost na poslu\nSledeći tekstAstro prognoze za 2019. godinu: Retrogradni Pluton u Jarcu doneće nove početke a Mars u Ovnu budi takmičarski duh


CEDIS uz šahovski klub “Budućnost”\nCrnogorski elektrodistributivni sistem podržao je Šahovski klub “Budućnost” iz Podgorice sa 12 hiljada eura. Najtrofejniji šahovski klub je na ovaj način dobio podršku u realizaciji aktivnosti koje će im pomoći u postizanju planiranih rezultata, ali i promociji i jačanju intelektualnih, kulturnih i sportskih kapaciteta, posebno kod mladih. “CEDIS je nastavio\nCEDIS donirao vozilo turističkom centru “Durmitor”\nCrnogorski elektrodistributivni sistem donirao je automobil marke Renault Kangoo Turističkom centru “Durmitor” sa Žabljaka. Izvršni direktor Turističkog centra “Durmitor” Marinko Purić izrazio je zadovoljstvo zbog uspostavljanja saradnje sa CEDIS-om i podrške koja im je pružena u donaciji vozila. “Drago nam je što je CEDIS prepoznao našu potrebu i donirao nam\nCrnogorski elektrodistributivni sistem je povodom jubilarnog, petog rođendana donirao Opštoj bolnici u Kotoru 13 hiljada i 600 eura. Donirana sredstva su upotrijebljena za nabavku gasnog analajzera, neophodnog za adekvatnu zdravstvenu njegu pacijenata kod koji je potvrđen koronavirus. Donacija kotorskoj bolinici predstavlja još jednu u nizu potvrda, prije svega društveno odgovorne\nVaterpolo i plivački savez Crne Gore (VPSCG) i Crnogorski elektrodistributivni sistem (CEDIS) nastavili su saradnju koja traje od 2016. godine. Novi ugovor o sponzorstvu u prostorijama VPSCG u Podgorici potpisali su direktor VPSCG Radovan Milinić i izvršni direktor kompanije CEDIS Zoran Đukanović. Direktor VPSCG Radovan Milinić je kazao da će\nRukometni savez Crne Gore (RSCG) i Crnogorski elektrodistributivni sistem (CEDIS) nastavljaju saradnju. Novi ugovor o sponzorstvu u prostorijama Saveza potpisali su prvi čovjek crnogorske „kuće rukometa“ Petar Kapisoda i izvršni direktor kompanije CEDIS Zoran Đukanović. To je treći sponzorski ugovor koji RSCG zaključuje u ovoj godini, što je još jedna\nNastavljena podrška Karate klubu “Omladinac”\nCrnogorski elektrodistributivni sistem nastavlja sa podrškom Karate klubu “Omladinac” iz Podgorice. Ugovor o sponzorstvu zaključen je na četiri hiljade eura, a ulaganjem u sve trofejniji sport CEDIS potvrđuje da mu je i u redovnim i u vanrednim okolnostima društvena odgovornost i briga za dobrobit zajednice na vrhu ljestvice prioriteta. “Karatisti\nCEDIS donirao 25 hiljada Kliničkom centru\nCrnogorski elektrodistributivni sistem danas je donirao 25 hiljada eura Kliničkom centru Crne Gore, i na taj način dodatno potvrdio društveno odgovornu orijentaciju kompanije i uspješnu saradnju sa najvećom crnogorskom zdravstvenom ustanovom. CEDIS je od 2017. godine, uključujući i ovogodišnju donaciju, Kliničkom centru donirao 130 hiljada eura. – Ova donacija predstavlja\nPredsjednik odbora direktora CEDIS-a Miodrag Čanović i direktor Kliničkog centra Crne Gore Jevto Eraković danas su potpisali Ugovor o ustupanju električnog automobila e-Golf na korišćenje toj zdravstvenoj ustanovi. Tim povodom Miodrag Čanović je kazao da je CEDIS, koji je u ovom izazovnom vremenu pokazao da je stabilan oslonac i privredi\nProdužena saradnja između RSCG-a i CEDIS-a\nRukometni savez Crne Gore (RSCG) i Crnogorski elektrodistributivni sistem (CEDIS) nastavljaju saradnju. To je ozvaničeno danas u prostorijama “crnogorske kuće rukometa” nakon što je izvršni direktor CEDIS-a Zoran Đukanović uručio ček koji predstavlja donaciju od 25 hiljada eura predsjedniku Saveza Petru Kapisodi. Tako je nakon ugovora o sponzorstvu iz prošle\nFinansijska podrška za KK “Omladinac”\nCrnogorski elektrodistributivni sistem će i ove godine podržati Karate klub “Omladinac” iz Podgorice iznosom od četiri hiljade eura, koliko je vrijedan danas zaključen Ugovor o sponzorstvu sa ovim klubom. Ulaganjem u ovaj sve trofejniji sport, potvrđujemo već čvrsto zauzet kurs društveno odgvornog poslovanja. “Omladinac” je ponio titulu najboljeg podgoričkog kluba\nYour ticket for the: Finansijska podrška za KK “Omladinac”


ODRŽANA 9.SEDNICA SKUPŠTINE OPŠTINE BOGATIĆ | Socijalistička partija Srbije\nODRŽANA 9.SEDNICA SKUPŠTINE OPŠTINE BOGATIĆ\nOdbornici u Bogatiću zasedali su danas na IX redovnoj sednici Skupštine opštine, a na dnevnom redu našlo se devetnaest tačaka.\nSednica je otvorena davanjem saglasnosti verifikacionog odbora o izboru za odbornika i potvrđivanjem mandata Dejanu Dobošareviću, koji je potom položio zakletvu.\nProgram zaštite, uređenja i korišćenja poljoprivrednog zemljišta na teritoriji opštine Bogatić za tekuću godinu predstavljen je godišnjim planom, a saglasnost na ovaj predlog dalo je i Ministarstvo poljoprivrede i zašite životne sredine.Opština Bogatić pokreće postupak pribavljanja nepokretnosti u javnu svojinu katastarske parcele u Dublju. Branko Danilović, načelnik Opštinske uprave Opštine Bogatć, obrazložio je šestu tačku dnevnog reda i objasnio da će sepribavljanje nepokretnosti koja je potrebna radi proširenja mesnog groblja u ovom selu, vršitiputem neposredne pogodbe.\nNa dnevnom redu našle su se izmene i dopune statuta Kulturno-obrazovnog centra „Bogatić“, kao i izveštaj o radu sa finansijskim izveštajem Narodne biblioteke „Janko Veselinović“, PU „Slava Ković“ i Turističke organizacije opštine Bogatić.\nDirektor JKP „Bogatić“, Slobodan Đurković, predstavio je prisutnima u skupštinskoj sali srednjoročni i dugoročni plan poslovne strategije ovog preduzeća, u narednih pet, odnosno deset godina. Đurković je izneo strateške pravce razvoja i unapređenja osnovnih delatnosti JKP „Bogatić“, koje se pre svega odnose na proizvodnju i distribuciju vode, usluge iznošenja smeća i odnošenja otpadnih voda, obim pijačnih i pogrebnih usluga, zoohigijenu, javna higijenu i ostale poverene delatnosti.\n“Planovi poslovne strategije i razvoja JKP “Bogatić” za narednih deset godina zasnovani suna realnoj proceni zatečenog materijalnog položaja preduzeća. Na nivou preduzeća nameću se smernice i prioriteti, kao i prilagođavanje razvojnim potrebama opštine i korisnika usluga. U naredne tri godine Preduzeće bi trebalo da uvede ISO standard 9001, koji se zasniva na principima upravljanja. Uz podršku EU trebalo bi da obavimo regionalno povezivanje sa deponijom u Sremskoj Mitrovici, a planirana je i nabavka još jednog autosmećara kojim bi se mogle pružiti usluge sakupljanja smeća u svim selima opštine Bogatić. Formiranje reciklažnih ostrva, odnosno dvorišta, takođe je u planu, kao i nabavka hladnjače i adaptacija objekata za zoohigijenu”, rekao je Slobodan Đurković.\nNakon razrešenja i imenovanja člana upravnog odbora PU „Slava Ković“, predsednik Opštine Bogatić, Nenad Beserovac, izneo je aktuelna pitanja vezana za pripajanja mesnih zajednica Glušci, Uzveće i Banovo Polje na gradski vodovod Sremske Mitrovice, kao i odnošenje smeća iz pomenutih mesnih zajednica na deponiju preko Save. Beserovac je pomenuo i renoviranje osnovnih škola u Badovincima i Crnoj Bari, kao i OŠ „Mika Mitrović“ sa svojim izdvojenim odeljenjima, čime bi se rešilo i pitanje predškolskih ustanova u ovim mestima.


„Goldman Saks“ prekinuo rad Fonda BRIKS - 09.11.2015, Sputnik Srbija\n„Goldman Saks“ prekinuo rad Fonda BRIKS\n„Goldman Saks“ je prekinuo rad Fonda BRIKS koji investira u Rusiju, Kinu, Indiju i Brazil. U američkoj kompaniji su proračunali da se u bliskoj budućnosti ne... 09.11.2015, Sputnik Srbija\nvesti, svet, briks, goldman saks\n18:21 09.11.2015 (Osveženo: 18:57 09.11.2015)\n© AP Photo / Richard DrewGoldman Saks\n„Goldman Saks“ je prekinuo rad Fonda BRIKS koji investira u Rusiju, Kinu, Indiju i Brazil. U američkoj kompaniji su proračunali da se u bliskoj budućnosti ne može očekivati rast fonda.\nBanka BRIKS-a će odobriti prvi kredit u juanima\nKako je saopštila agencija „Blumberg“, Fond BRIKS je sada uključen u Fond za podršku tržišta u razvoju. Prema mišljenju autora ideje, to je perspektivnije za investitore, jer se ne radi samo o četiri najveće zemlje, već i o novim varijantama ulaganja.\nKao osnovni uzrok agencija navodi finansijske gubitke. Tako su se prihodi fonda za poslednjih 5 godina smanjili za 21 odsto, dok su se aktive u poređenju sa najvećim pokazateljem iz 2010. godine smanjile sa 842 na 98 miliona dolara, tj. za 88 odsto.\nPres-sekretar „Goldman Saksa“ Endrju Vilijams odbio je da komentariše zatvaranje Fonda BRIKS.


Microsoft obećao: Uskoro poboljšanje Windowsa 11 - BIGportal.ba\n21 Novembra, 2021 21 Novembra, 2021 027\nTokom naredne godine možemo očekivati poboljšanja u radu korisničkog interfejsa Windowsa 11.\nMicrosoft je objavio stabilnu 1.0 verziju svog Windows App SDK-a pre nekoliko dana, a kompanijin tim developera je odlučio da zatraži povratne informacije korisnika.\nNakon što su se mnogi požalili na spore i bagovite performanse korisničkog interfejsa u Windowsu 11, tim programera je potvrdio da da zapravo radi na ispravljanju tih problema tokom 2022. godine.\nDeveloperi kompanije ističu da će performanse biti u fokusu platforme tokom naredne godine. Veliki deo tog fokusa se odnosi na performanse za sturtup/pokretanje sistema, kao i ispravljanje određenih elemenata interfejsa koji se sporije učitavaju.\nMicrosoft je dosta napredovao kada je u pitanju rešavanje problema koji dolaze od povratnih informacija korisnika, bar kada su određeni aspekti u pitanju.\nOvo nije prvi put da kompanija pominje poboljšanje performansi Windowsa 11. Tokom septembra, Microsoft je objasnio kao je operativni sistem dizajniran da bi izvukao najbolje performanse iz dostupnog hardvera.


Proizvedeno 4,23 miliona tona uglja\nTokom prva dva meseca 2015. godine, na površinskim kopovima Rudarskog basena „Kolubara” proizvedeno je 4,23 miliona tona uglja, što je osam odsto više od planom predviđenih količina.\nNajbolji proizvodni rezultat ostvaren je na površinskom kopu „Veliki Crljeni” gde je proizvedeno 1,37 miliona tona uglja, što je čak 25 odsto više od dvomesečnog plana. Na Polju „D” je iskopano 1,93 miliona tona uglja, a na Polju „B” nešto više od 170.000 tona.\nPosebno treba istaći činjenicu da se od početka godine proizvodnja uglja na kopu „Tamnava-Zapadno polje” na jednom proizvodnom sistemu odvija redovno paralelno sa intenzivnim poslovima sanacije i revitalizacije opreme. Izuzetnim zalaganjem zaposlenih i menadžmenta RB „Kolubara” pokrenuta je proizvodnja uglja krajem prošle godine, a tokom prethodna dva meseca je iskopano blizu 750.000 tona lignita.\nU februaru je na sva četiri ugljenokopa iskopano 1,95 miliona tona lignita, odnosno četiri odsto iznad plana za prethodni mesec.\nStabilnost i kontinuitet proizvodnog procesa na površinskim kopovima RB „Kolubara” izuzetno su značajni za kontiniranu proizvodnju električne energije i energetsku sigurnost države.


Kako navode, do napada je došlo neposredno nakon dolaska Đondića na posao, a brzom reakcijom osoblja doma, zapaljeni automobil je ugašen, ali je pričinjena velika materijalna šteta.\nO slučaju je obavešteno resorno ministarstvo i kabinet ministra Zorana Đorđevića, koji je, dodaje se, dao podršku novom direktoru Doma u realizaciji projekata unapređenja ustanove i obećao podršku u rasvetljavanju slučaja i zaštiti Đondića.\nDirektor Doma kaže i da je šteta na automobilu velika, ali da je od toga značajnija pozadina i razlog zašto bi se njemu, "kao novom direktoru, koji je odrastao u Tutinu" podmetao požar na automobilu.\n"Dobro isplaniran napad"\nDodao je da je to "očigledna pretnja zbog razotkrivanja raznih nezakonitih radnji, malverzacija, korupcije, zloupotreba službenog položaja prethodnog rukovodstva te javne ustanove i nastavak medijske hajke protiv njega".\n"Da se radi o dobro isplaniranom napadu, govori i činjenica da je napadač znao da samo taj deo parkirališta nije pokriven video nadzorom", rekao je Đondić, a navodi se u saopštenju.\nOn je naveo da je još rano da bi se znalo ko stoji iza napada i zbog čega je to urađeno, ali da iza toga stoje "zlonamerne osobe, koje ne žele dobro Tutinu, Domu, ni njemu".\nSPP traži privođenje pravdi odgovornih za napad na Đondića\nOsuđujući napad na direktora Doma za lica mentalno ometena u razvoju u Tutinu Omera Đondića, na čije je vozilo u subotu ujutru bačen molotovljev koktel, Stranka pravde i pomirenja (SPP) zatražila je od nadležnih organa da što pre izađu sa rezultatima istrage i da nalogodavce i izvršioce privedu pravdi.\nNa sednici Predsedništva stranke održane u subotu, kojom je presedavao Muamer Zukorlić, SPP je zaključila da je napad bio politički motivisan i da izvršioce i nalogodavce, kako se navodi u saopštenju, treba tražiti među onima kojima smeta uvođenje reda u ovoj instituciji.\n"Bombaški i teroristički napadi na političke neistomišljenike recidivi su retrogradne politike devedesetih godina i treba ih razumeti kao crveni alarm za republičke organe, a naročito ministarstva unutrašnjih poslova i pravosuđa", navodi se u saopštenju.


Sloboda ili smrt za Makedoniju - Jutarnji GLASnik\nHomeREGIONSloboda ili smrt za Makedoniju\nSloboda ili smrt za Makedoniju\nSkoplje — Novi protest Građanske incijative „Za zajedničku Makedoniju“, treću sedmicu zaredom, održan je u Skoplju.\nProtest je predvodila grupa momaka i devojaka u narodnim nošnjama koji su nosili zastavu iz vremena borbe makedonskog naroda za slobodu i nezavisnost.\nNa zastavi je na crvenoj podlozi žutim slovima napisano „Sloboda ili smrt za Makedoniju“, a ispod te parole se nalazi simbol boraca za slobodu Makedonije sa kraja 19. i početka 20. veka prekršteni pištolj i kama.\nU protestnom maršu od zgrade Vlade Makedonije do parlamenta i večeras je učestvovlao nekoliko hiljada ljudi, koji već treći sedmicu demonstriraju, kako kažu, „za očuvanje unitarnosti države“ i traže povlačenje deklaracije albanskih parlamentarnih stranaka koju nazivaju „tiranska platforma“ jer je navodno urađena u glavnom gradu susedne Albanije.\nUčesnici su, kao i prethodnih dana, nosili makedonske zastave i transparente uglavnom s patriotskim porukama, ali je deo, kako prenose izveštači, bio uperen protiv američkog ambasadora u Skoplju Džesija Bejlija, od koga se traži da prestane da vrši pritisak na Makedoniju i da lider opozicionog SDMS-a Zoran Zaev sa albanskim partijama formira vladu.\nProtesti se, osim u Skoplju, istovremeno održavaju i u, kako kažu u Građanskoj inicijativi „Za zajedničku Makedoniju, tridesetak gradova u unutrašnjosti.\nProteste je početkom pretprošle sedmice počela da organizuje novoformirana Građanska inicijativa „Za jedinstvenu Makedoniju“ na poziv lidera VMRO DPMNE i bivšeg premijera Nikole Gruevskog građanima da odbrane državu od, kako je rekao, redefinisanja u korist Albanaca.\nOrganizatori tvrde da iza protesta ne stoji vladajuća VMRO DPMNE i da su oni spontani, ali su u Skoplju i u gradovima u unutrašnjosti u delovima gde se održavaju vidljive su brojne nacionalne zastave na mestima gde može da ih postavi samo vlada ili loklalna samouprava.\nFoto: Tanjug, Izvor: Beta/ B92\nZaev pristao da TUŽI SRBIJU za „genocid nad Albancima“! Poigravanje istorijom! HVALA VAM KOMŠIJE\nSPC nije odobrila posetu državne delegacije Makedonije manastiru Prohora Pčinjskog\nPOČEO PROTEST RADNIKA GOŠE: Pratite uživo na Kurir TV


Zlatne rezerve CG na slobodi 2017. | Glas Muslimana Crne Gore\nZlatne rezerve CG na slobodi 2017.\nCrnogorske zlatne rezerve od 38.477 unci, koje su založene za kredit u Švajcarskoj, oslobađaju se 11. aprila 2017. godine\nPrema sadašnjem kretanju cena zlata, koje su već tri sedmice u padu, unca je u ponedjeljak vrijedela 1.088 dolara, što znači da su crnogorske rezerve zlata tog dana iznosile 42 miliona dolara, odnosno 45,2 miliona evra, piše Pobjeda.\nZlato se nalazi u švajcarskoj Kredit Svis banci kao zaloga za zajam od 150 miliona evra, kažu iz crnogorskog Ministarstva finansija za podgoričku Pobjedu.\nPitanje zlatne rezerve ponovo je aktuelizovano ovih dana povodom obračuna učešća crnogorskog javnog duga u bruto društvenom proizvodu (BDP). Zlato je uračunato u državne rezerve i za toliko je oboren procenat javnog duga a u Ministarstvu finansija kažu da tu nema ništa sporno, navodi se u tekstu.\n“Poslednja rata kredita prema Kredit Svis, u iznosu od 30 miliona evra, za koji kao kolateral služi zlato, biće otplaćena 11. aprila 2017. godine”, pojasnili su iz Ministarstva.


SREDA, 29. APRIL U 19.00\nučestvuju: Bojan Belić, Gojko Božović\nPrvi prevod „Kamerne muzike“ Džejmsa Džojsa na srpski jezik. U okviru ovog izdanja „Kamerne muzike“ nalaze se kompletne dve Džojsove knjige pesama: „Kamerna muzika“ i „Pomes penyeach“, kao i poznata pesma „Ecce puer“ koju je Džojs objavio zasebno. Pored tekstova pesama, ovo izdanje „Kamerne muzike“ Džejmsa Džojsa sadrži i obimne komentare Džojsove poezije u celini i pojedinačnih pesama ovog pesnika. Džejms Džojs, jedan od najznačajnijih pisaca svetske književnosti XX veka, knjigu „Kamerna muzika“ objavio je 1907. godine. Dvadeset godina kasnije objavio i drugu knjigu pesama „Pomes penyeach“. Sabrane pesme Džojs je objavio 1937. godine i tom prilikom je pesmama iz svoje dve knjige pridružio i pesmu „Ecce puer“.\nMada su njegove knjige u vreme kada su prvi put objavljivane po pravilu izazivale otpor javnosti, čak i njeno skandalizovanje i teške optužbe, zbog čega su ove knjige u prvi mah teško nalazile put do izdavača i čitalaca, Džojsovo delo je na temeljan način obeležilo svetsku književnost XX veka. Ako je početna sudbina Džojsovih dela mučna i osporavajuća, njen nastavak predstavlja jedan od najuzubudljivijih preokreta od osporenog i odbačenog pisca do kanonizovanog klasika moderne književnosti.


Riješeni problemi: ŽRK Iskra Bugojno nastavlja takmičenje - SportSport.ba\nSpas za nekadašnjeg šampiona\nRiješeni problemi: ŽRK Iskra Bugojno nastavlja takmičenje\nPiše: S. Mlaćo 18.04.2017., 15:33 Powered by:\nIako se samo prije par dana činilo da će Ženski rukometni klub Iskra Bugojno krenuti neslavnim putem mnogih drugih klubova u našoj zemlji, tačnije prestati sa aktivnim postojanjem, to se ipak neće desiti.\nNakon što su iz Rukometnog saveza naše zemlje ovom klubu saopštili da je izbačen iz takmičenja zbog neispunjavanja obaveza prema službenim licima, reagovao je načelnik Općine Bugojno Hasan Ajkunić, te nakon sastanka sa trenerom ŽRK Iskra Bugojno Alanom Pezom, pronađeno je riješenje.\nNa račun Saveza uplaćen je potrebni novac, te izmirene sve obaveze prema službenim licima, pa će ŽRK Iskra nastaviti takmičenje u Prvoj ligi Federacije.\nDo kraja sezone Bugojanke imaju još četiri utakmice, a prva je već naredne subote u Vitezu. Načelnik Ajkunić obećao je još veću podršku u narednom periodu, te zatražio da i on sam bude član UO-a kluba, te da i na taj način bude upoznat sa svim aktivnostima kluba.\nTrener ŽRK Iskra Bugojno Alan Pezo za SportSport.ba nije krio oduševljenje što je došlo do dogovora, te rješavanja problema.\nŽenski rukometni klub Iskra je nekadašnji šampion naše zemlje, a trenutno za klub nastupaju mlade igračice pred kojima je svijetla budućnost.


Fudbaleri BiH okupili se u Zenici u sklopu priprema za meč sa SAD-om – Visokoin.com\n“Zvali smo igrače iz Premijer lige BiH, koji su, uglavnom 1998. godište i mlađi. Bio bih sretan da se većina nametne te da s nama budu i u budućnosti. Uvijek sam govorio da imamo dosta zanimljivih igrača, ali su neki otpali zbog vakcine.”, istakao je Petev.\n” Zahvalio bih selektoru i stručnom štabu na pozivu. Pružit će svoj maksimum da ispunim očekivanja, jer je velika čast igrati za svoju reprezentaciju. Svima koji počinju igrati nogomet, čast je igrati za svoju reprezentaciju pa tako i meni. Već sam upisao jedan nastup”, izjavio je Andrej Đokanović, koji je dodao da se nada da će ispuniti očekivanja.\n“Sigurno da je poziv u reprezentaciju nešto o čemu svi sanjaju. Pogotovo igrači iz PLBiH, koji sigurno imaju veliku želju za igranjem za reprezentaciju i davanja svog maksimuma za grb BiH.”, kazao je Ajdin Nukić.


Institut sutra predlaže dodatne mjere zbog pogoršane epidemiološke situacije @ Cafe.ba\nBANjALUKA - Institut za javno zdravstvo Republike Srpske predložiće sutra Republičkom štabu za vanredne situacije dodatne mjere zbog značajnog pogorašanja epidemiološke situacije uzrokovane virusom korona.\nMinistar zdravlja i socijalne zaštite Republike Srpske Alen Šeranić rekao je da raste broj lica koja su na bolničkom liječenju i imaju tešku kliničku sliku.\n"Razmatraćemo mogućnost ponovne organizacije posla od kuće, načina rada ugostiteljskih objekata i izvođenja muzike uživo, broja lica koja mogu da borave u njima, te organizovanja sportskih manifestacija", rekao je Šeranić novinarima u Banjaluci nakon sjednice Republičkog štaba za vanredne situacije.\nŠeranić je upozorio da ljudi ne nose maske u zatvorenim prostorima, niti se ponašaju u skladu sa preporukama Instituta, posebno kada je riječ o dvoranskim uslovima.\nOn je istakao da je komandant Republičkog štaba Radovan Višković uputio pismo gradonačelnicima i načelnicima opština jer lokalne zajednice posvećuju manje pažnje sprovođenju mjera u borbi protiv virusa korona.\nŠeranić je ocijenio da će biti problem ukoliko kapaciteti domova zdravlja, koji su odvojeni za proces vakcinacije, ponovo budu vraćeni za liječenje kovid pacijenata.\n"Imamo problem u Hercegovini gdje građani Crne Gore rezervišu mjesta za proslavu 8. marta. Primijećeno je da lokalne zajednice ne sprovode mjere, a krizni štabovi u nekim lokalnim zajednicama više ne rade", kaže Šeranić.\n"Ići ćemo prema strožim kontrolama nošenja maski u zatvorenim prostorima", rekao je Šeranić.\nGeneralni direktor UKC-a Vlado Đajić upozorio je da je riječ o novom talasu i da su hospitalizovani mlađi pacijenti.\n"Ukoliko se nastavi ovakav trend dolazaka lica pozitivnih na virus korona bićemo onemogućeni da pružamo zdravstvene usluge drugim pacijentima", rekao je Đajić.\nOn je naveo da su u UKC-u došli do zaključka da se povećava broj pacijenata koji zahtijevaju kliničko liječenje.\n"Apelujemo da se građani pridržavaju mjera, posebno u zatvorenom prostoru", rekao je Đajić.\nDirektor Instituta za javno zdravstvo Republike Srpske Branislav Zeljković smatra da postojeće mjere moraju biti modifikovane zbog pogoršane epidemiološke situacije.\nNa pitanje da li se i dalje razmatra produženje školskog časa, Zeljković je rekao da će se takve odluke donositi u konsultacijama sa Ministarstvom prosvjete i kulture.\n"Institut će danas razmotriti mjere da bismo ih mogli preporučiti Republičkom štabu za vanredne situacije", rekao je Zeljković.\nOn je ponovio da se građani moraju pridržavati postojećih mjera, čije kršenje je dovelo do pogoršanja epidemiološke situacije.\n"Doveli smo se u situaciju da popunjavamo bolničke kapacitete koje smo se trudili da oslobodimo. Da bi proces vakcinacije mogao da bude obavljen, potrebna je mnogo bolja epidemiološka situacija. Želimo da spriječimo slobodno širenje virusa i razvijanje teže kliničke slike", naglasio je Zeljković i ocijenio da je situacija u školama za sada stabilna.\nDirektor Doma zdravlja Banjaluka Nevena Todorović rekla je da je epidemiološka situacija u Republici Srpskoj pogoršana, posebno u Banjaluci u kojoj je rast oboljelih povećan 100 odsto u posljednjih sedam dana, te da se građani ne pridržavaju propisanih mjera.\n"Stalan je rast broja pacijenata sa povišenom temperaturom, razbolijevaju se mlađi građani i razvija teža klinička slika. Ako se nastavi ovako, bojim se da ćemo imati problem sa procesom vakcinacije", istakla je Todorovićeva.


Radović: Ispitivanje o porijeklu imovine da bude po zakonima EU - Srpskacafe\nRadović: Ispitivanje o porijeklu imovine da bude po zakonima EU\nPonedjeljak, 15.02.2021., 12:29 Ponedjeljak, 15.02.2021., 12:35\nSDS traži da u skladu sa standardima EU i Ustavnim načelom o jednakosti građana, Zakon o ispitivanju porijekla imovine jasno definiše da će se ispitivati porijeklo imovine svih lica čija vrijednost imovine prelazi 500 000 KM, kaže Milan Radović, zamjenik predsjednika SDS.\nOn je pozdravio inicijativu o donošenju Zakona o ispitivanju porijekla imovine.\n– Nedavno sam najavio da će takav zakon ponovo predložiti Srpska demokratska stranka. Da bi se otklonile sve dileme u iskrene namjere predlagača, a u ovom slučaju SNSD-a, potrebno je da zakon bude u skladu sa zakonodavstvom EU – navodi Radović.\n– Zato tražimo da u skladu sa standardima EU i Ustavnim načelom o jednakosti građana, zakon jasno definiše da će se ispitivati porijeklo imovine svih lica čija vrijednost imovine prelazi 500 000 KM – istakao je Radović.\nNa ovaj način se, dodao je Radović, šalje jasna poruka da je Republika Srpska pravna država kojoj je stalo da se obračuna sa visokom korupcijom i kriminalom.


Španci prate Daudu - Domaći fudbal, Fudbal, Top News\nŠpanci prate Daudu\nAleksandar Milosavljević 22.10.2013., 12:21\nOdlične partije Abiole Daude u poslednjih mesec dana u dresu Crvene zvezde nisu promakle ni skautima evropskih klubova pa će tako Nigerijca sa švedskim pasošem sa posebnom pažnjom u narednom periodu pratiti ljudi koji preporučuju nove igrače Hetafeu i Espanjolu.\nNaime, skauti ova dva kluba prema saznanjima Sporta već su rezervisali mesta u loži Marakane za predsojeći „večiti derbi“ koji je na programu za dve nedelje, kako bi se još jednom na licu mesta uverili u kvalitete robusnog napadača.\nPoznato je da je Dauda praktično igrač o čijoj sudbini odlučuje sportski direktor Crvene zvezde Zoran Stojadinović i ukoliko on posle Skupštine crveno-belih koja je zakazana za 25. oktobar ostane bez svoje pozicije nema sumnje da će i Nigerijac napustiti klub već u zimskom prelaznom roku, ali samo u slučaju da zainteresovani klub uplati dva miliona evra na ime obeštećenja.\nOd dolaska u redove srpskog vicešampiona Dauda je na 19 utakmica postigao 10 golova što je vrlo dobar učinak za bilo kog napadača.\nAbiola DaudaEspanjolFK Crvena zvezdaHetafe\nPrethodna vest Salas pokvario dolazak Ronalda u Juventus\nSledeća vest Jermeni traže novog selektora, Minasjan odbio novi ugovor\nSalas pokvario dolazak Ronalda u Juventus\nJermeni traže novog selektora, Minasjan odbio novi ugovor


Grad Pančevo i organizacija “Help” u zajedničkom projektu zapošljavanja građana -\nGrad Pančevo i organizacija “Help” u zajedničkom projektu zapošljavanja građana\n20. oktobra 2021.0290\nGrad Pančevo i organizacija “Help” danas su potpisali Ugovor o saradnji čime će otpočeti realizacija projekta „Pomoć pri zapošljavanju i samozapošljavanju ugroženih grupa“ na teritoriji grada Pančeva.\nProjekat finansiraju Švedska Vlada preko Švedske agencije za međunarodni razvoj i saradnju „Sida“ i Grad Pančevo, a realizuje Help u saradnji sa Gradom Pančevom.\nUgovor su potpisali u ime grada Pančeva, Aleksandar Stevanović, gradonačelnik i u ime organizacije “Help” Milka Đurđević, senior program menadžer.\nAleksandar Stevanović, gradonačelnik Pančeva je izrazio veliko zadovoljstvo povodom potpisivanja ugovora o realizaciji projekta zapošljavanja i samozapošljavanja ugroženih grupa.\nOvo je projekat koji je deo jednog većeg, šireg projekta koji se relizuje na teritoriji Republike Srbije, a uz podršku Vlade Švedske i ovo je zaista jedna sjajna stvar. Mi smo i u prošloj godini imali isto ovako saradnju sa organizacijom “Help”, a saradnja će se nastaviti u budućnosti. Ove godine ćemo podeliti 33 granta u visini od 2.000 i 3.600 evra za zapošljavanje ili samozapošljavanje teže zapošljivih kategorija stanovništva. To je nešto što Grad Pančevo u kontinuitetu godinama sprovodi kroz meru Lokalnog akcionog plana za zapošljavanje. Mi sa našim Lokalnim planom za zapošljavanje želimo da pružimo mogućnost svim stanovnicima Pančeva da dođu do svog radnog mesta u skladu sa stručnom spremom koju imaju. Ovo je jedna od sedam mera koju mi sprovodimo kroz LAPZ. Želim da se zahvalim ovim putem organizaciji “Help” i Švedskoj Vladi što nas podržavaju na ovom putu, izjavio je gradonačelnik Stevanović nakon potpisivanja ugovora.\nMilka Đurđević, senior program menadžer iz organizacije “Help”, zahvalila se Švedskoj Vladi i Švedskoj agenciji za međunarodni razvoj i saradnju što su omogućili realizaciju projekta „Pomoć pri zapošljavanju i samozapošljavanju ugroženih grupa“ u gradu Pančevu.\nPosebno ćemo se fokusirati na one ugrožene grupe koje su u velikom riziku od socijalne isključenosti i siromaštva, kao što su Romi, neformalni sakupljači sekundarnih sirovina, žene, mladi, višečlane porodice, niže obrazovane grupe i manjinske grupe. Mi ćemo organizovati tokom oktobra i novembra informativne kampanje u kojima ćemo pozvati preko medija i preko naših postera sve zainteresovane da dođu na naše informativne sastanke na kojima ćemo podeliti prijavne formulare preko kojih će moći da apliciraju za ovu vrstu pomoći, rekla je Đurđević.\nUkupna vrednost projekta je 2.876.010.80 evra i biće implementiran od jula 2021. do juna 2025. godine u 16 opština i gradova u Republici Srbiji. Ukupna vrednost investicije za grad Pančevo u prvoj jednogodišnjoj fazi projekta iznosi oko 75.000 evra.\nRelated tags : aleksandar stevanovićgrad pančevohelp organizacijahelp programmilka đurđević\nRaspisan konkurs za učešće na festivalu humora i satire „Mala žaoka“\n10. februara 2019.0900\nČedomir Božić u poseti Naučnom institutu za veterinarstvo „Novi Sad“\n13. marta 2021.0350\n6. avgusta 2019.02147\n6. jula 2022., 09:07


Smederevac državni prvak Srbije u ultralakom letenju – Semendria\nSmederevac državni prvak Srbije u ultralakom letenju\n06. oktobar 2015. SPORT – Izvor: RTS – Novi državni prvaci Srbije u ultralakom letenju su Goran Spasić iz Aerokluba “Smederevo” i Milo Todorović iz AK “Ćuprija”. Jak vetar je otežavao uslove za letenje, turbulencije na malim visinama i zanošenje letelica gledaocima su zaustavljali dah, ali to pilote nije omelo da ispune sve zadatke takmičenja.\nGoran Spasić iz Aerokluba “Smederevo” i Milo Todorović iz AK “Ćuprija” postali su novi državni prvaci Srbije za 2015. godinu u ultralakom letenju.\nU kategoriji motorni zmaj, u konkurenciji dvanaest pilota, Spasić je nakon šest serija trijumfovao ispred Marka Maravića iz AK “Utva Pančevo”, koji je osvojio srebrnu medalju i Vojislava Đukića iz beogradskog KVK “Soko”, koji je osvojio bronzu.\nU kategoriji aviona, nakon tri serije sletanja i borbe sa još sedam pilota, Todorovića nije mogao prestići njegov klupski kolega Srđan Kostić koji je postao vicešampion Srbije u ovoj kategoriji. Najbolji posle pilota iz Ćuprije bio je Rade Timotijević iz AK “Bor” koji je posle dve serije bio odličan, ali je u poslednjem sletanju napravio loš rezultat koji ga je koštao srebrne medalje.\nTakmičenje u sletanju motornim zmajem odvijalo se u dve discipline – sa motornim pogonom i bez njega. Najbolji u korišćenju motora u toku sletanja bio je Vojislav Đukić. Na drugom mestu, sa veoma malim bodovnim zaostatkom bio je Marko Maravić, dok je treće mesto zauzeo domaći takmičar Goran Spasić.\nU disciplini sletanje bez motornog pogogona, iako su imali isti broj bodova, trijumfovao je Goran Spasić zbog većeg broja ostvarivanja maksimalnog rezultata. Tako je Vladimiru Šunjki iz AK “Ćuprija”, za malo izmaklo prvo mesto. Najbolji posle njih dvojice, bio je Danijel Kostić, takođe iz Ćuprije.\n“Želim da čestitam organizatorima iz AK Smederevo i Vazduhoplovnom savezu Srbije što su se zaista potrudili da takmičenje bude organizovano na ovakvom niovu”, rekao je Marko Maravić, vicešampion Srbije u motornom zmajarstvu. “Šteta što je malo jači vetar otežavao uslove, ali uspeli smo da završimo takmičenje bez problema. Čestitao bih ostalim takmičarima na uspehu i fer borbi.”\nJak vetar je postavio komplikovanije uslove za letenje, pa su takmičari imali malo zahtevniji izazov u disciplini precizno sletanje bez motornog pogona. Turbulencije na malim visinama i zanošenje letilica gledaocima su zaustavljali dah, dok su vešti piloti hladnokrvno sletali na iscrtana polja.\nOrganizatori takmičenja su Vazduhoplovni savez Srbije i AK “Smederevo”, uz podršku Ministarstva omladine i sporta i Sportskog saveza Srbije.\n« U železari posao za 250 novih radnika\nBojković: Gubitak smanjen za više od pola »


Canon i-SENSYS MF512x - i-SENSYS laserski multifunkcijski štampači - Canon Serbia\nŠtampanje visokog kvaliteta brzinom od 40 stranica u minuti\nDetaljniji pregled za Canon i-SENSYS MF512x\nMale kompanijske radne grupe u potrazi za značajnim povećanjem produktivnosti otkriće da crno-beli laserski višefunkcionalni A4 štampač MF512x predstavlja neprikosnoven izbor. Može da se pohvali snažnim funkcijama i mogućnostima velikog kancelarijskog višefunkcionalnog štampača, ali uz kompaktne dimenzije koje lako možete da smestite u male prostore. Timovi sa velikim obimom posla ceniće brzu štampu visokog kvaliteta i kopiranje impresivnim brzinama do 40 stranica u minuti. Ekran u boji osetljiv na dodir omogućava lako rukovanje svim nivoima korisnika; kapacitet papira od 600 stranica i brzo štampanje prve stranice nakon uključivanja pomažu timovima da rade efikasnije. Osetljivi dokumenti obezbeđuju se pomoću funkcije Secure Print, koja štiti dokumente pomoću PIN koda prilikom štampanja sa računara ili mobilnog uređaja.\nZahvaljujući tome što MF512x ima sveobuhvatnu podršku za Apple AirPrint (iOS) i Mopria (Android), članovi radne grupe mogu da štampaju sa svakog kompatibilnog uređaja. Takođe mogu da pristupe širokom asortimanu naprednih funkcija pomoću aplikacije Canon PRINT Business, kao i da za nekoliko sekundi povežu uređaj sa Google Cloud Print nalogom.\nTimovi sa velikim obimom posla mogu da povećaju fleksibilnost uz MF Scan Utility (za PC/prenosne računare) i aplikaciju Canon PRINT Business (za mobilne uređaje) za MF512x, koji omogućavaju veoma jednostavnu integraciju u informatički oblak. Timovi mogu da koriste omiljene usluge za skladištenje u informatičkom oblaku (kao što su Google Drive i DropBox) za čuvanje, digitalizovanje i deljenje dokumenata u svako doba i sa svakog mesta.\nZahvaljujući mnoštvu mogućnosti za fleksibilno umrežavanje, MF512x predstavlja savršen dodatak kompanijskoj mreži. Wi-Fi i Ethernet veza, uz punu podršku za jezike štampača PCL5e/6 i Adobe Postscript, omogućavaju laku integraciju u sistem uređaja. Timovi za usluge upravljanja štampanjem otkriće da mogućnosti udaljenog upravljanja i podrška za sistem za upravljanje otiscima uniFLOW kompanije Canon omogućavaju veoma jednostavno rukovanje.\nAko zavisite od višefunkcionalnog štampača kada su u pitanju postojan kvalitet i pouzdanost, MF512x vas neće izneveriti zato što višenamenski dizajn kartridža kompanije Canon objedinjuje sve ključne komponente prilikom svake zamene tonera. Troškovi za energiju i potrošni materijal svode se na minimum zahvaljujući maloj potrošnji u režimima mirovanja i pripravnosti, automatskom obostranom štampanju i inteligentnoj funkciji automatskog isključivanja radi uštede energije.\nSaznajte više o Canon i-SENSYS MF512x, njegovim karakteristikama i mogućnostima.


Vučić najavio izgradnju ”svesrpskog svetilišta” u Bosni i Hercegovini – Sandzaklive najnovije vijesti iz Sandžaka\nVučić najavio izgradnju ”svesrpskog svetilišta” u Bosni i Hercegovini\nobjavio sandzaklive 11. Septembra 2021., 17:35\nPredsjednik Republike Srbije Aleksandar Vučić sastao se s patrijarhom srpskim Porfirijem povodom “80 godina od osnivanja sistema koncentracionih i logora smrti u Jasenovcu i obnove spomen-kompleksa manastira Jasenovac”.\n“Razgovarali smo danas o svim važnim pitanjima, o tome kako i na koji način da osnažimo kulturu pamćenja, da učinimo sve da ne budu zaboravljene jasenovačke žrtve, kao i šta je to što država može da pomogne i srpskoj crkvi koja ima izuzetno značajnu ulogu u cijelom ovom procesu”, napisao je Vučić nakon sastanka na Instagramu.\nKako je rekao, danas su konačno postigli dogovor da krenu u izgradnju nečega što bi trebalo da bude svesrpsko svetilište na najtužnijem mjestu, u Donjoj Gradini (u BiH, op.a.).\n“Da podignemo veliki memorijalni centar u kojem bismo podsjetili i na sve druge zločine počinjene nad našim narodom i da svima ukažemo kroz šta je srpski narod prolazio, i da se širi istina o tome. Veoma sam zadovoljan što kao predstavnici države možemo da učestvujemo u nečemu što je od velikog, historijskog značaja, i za našu zemlju i za naš narod. Ponosan sam što Srbija pamti!”, napisao je Vučić.(Klix)\nBrnabić: Uvode se kovid sertifikati za ulazak u noćne klubove, barove, kafiće i restorane\nVučić bi Kosovo bez Albanaca i Crnu Goru bez Crnogoraca. Mir i stabilnost regije su ugroženi…PolitikaCrna Gora u posljednje je vrijeme u velikim političko-etničkim previranjima, gotovo na rubu građanskog rata, između dviju nepomirljivih struja: jedne …\nBrnabić: Uvode se kovid sertifikati za ulazak u noćne klubove, barove, kafiće i …PolitikaSednica Kriznog štaba koja je zakazana zbog sve lošije epidemiološke situacije je upravo završena. Nakon sednice, javnosti se obraća premijerka Ana Br…


Javni poziv nevladinim organizacijama za predlaganje predstavnika u komisiji za sprovođenje postupka dodjele nagrada pripadnicima dijaspore-iseljenicima i organizacijama dijaspore-iseljenika | CRNVO\nNevladine organizacije će u Komisiji za sprovođenje postupka dodjele nagrada pripadnicima dijaspore – iseljenicima i organizacijama dijaspore – iseljenika (u daljem tekstu: Komisija) imati jednog predstavnika. Pravo predlaganja kandidata za člana Komisije imaju nevladine organizacije čije je područje djelovanja vezano za zadatak Komisije.\n- ako u aktu o osnivanju i statutu ima utvrđene djelatnosti i ciljeve u oblastima koje su u vezi sa zadatkom Komisije;\n- ako je u prethodne tri godine sprovela istraživanje, izradila dokument, organizovala skup ili realizovala najmanje jedan projekat ili aktivnost u vezi sa zadatkom Komisije;\n- posjeduje iskustvo u vezi sa zadatkom Komisije;\n- pregled realizovanih projekata i aktivnosti u prethodne tri godine u vezi sa zadatkom Komisije, potpisan od strane lica ovlašćenog za zastupanje i potvrđen pečatom nevladine organizacije;\n- biografiju kandidata, sa podacima o iskustvu u vezi sa zadatkom Komisije (stručni rad, sertifikat ili drugi dokument);\nRok za dostavljanje predloga je 25. mart 2019. godine do 13:00h.\nPredlaganje kandidata za člana Komisije vrši se dostavljanjem predloga i potrebne dokumentacije putem pošte ili lično na adresu Uprave za dijasporu: Bulevar Svetog Petra Cetinjskog br. 9, 81000 Podgorica ili na e-mail adresu: ajla.osmanagic@uzd.gov.me, sa napomenom: ,,Predlaganje predstavnika nevladine organizacije u Komisiji za sprovođenje postupka dodjele nagrada pripadnicima dijaspore - iseljenicima i organizacijama dijaspore - iseljenika“.\nUprava za dijasporu će u roku od sedam dana od isteka roka za dostavljanje predloga kandidata na svojoj internet stranici i portalu e-uprave objaviti listu kandidata koji su predloženi za članove Komisije za sprovođenje postupka dodjele nagrada pripadnicima dijaspore – iseljenicima i organizacijama dijaspore – iseljenika, sa nazivima nevladinih organizacija koje su ih predložile. Uz ovu listu, Uprava za dijasporu objavljuje spisak nevladinih organizacija koje nijesu dostavile uredne i potpune predloge, odnosno koje ne ispunjavaju kriterijume ili su predložile kandidata koji ne ispunjava kriterijume.\nPredlog za članove Komisije za sprovođenje postupka dodjele nagrada pripadnicima dijaspore – iseljenicima i organizacijama dijaspore – iseljenika biće razmatran samo ako je dostavljen blagovremeno i uz svu potrebnu dokumentaciju.


Skoro 900 hiljada eura za kreativce iz Srbije kroz MEDIA potprogram Kreativne Evrope | EVROPA NA DLANU - Magazin za đake i studente\nPrezentacija MEDIA potprograma Kreativne Evrope održana je pred velikim brojem medijskih i kulturnih radnika sa juga Srbije u EU info kutku u Nišu. Oni su se ovom prilikom bliže upoznali sa ovim programom i mogućnostima za apliciranje, o čemu im je govorila šefica MEDIA deska u Srbiji Nevena Negojević.\nPotprogram MEDIA u okviru programa Kreativna Evropa podstiče razvoj evropskog audiovizuelnog i multimedijalnog sektora, dajući podršku razvoju, distribuciji i promociji evropskih igranih, animiranih i dokumentarnih filmova i televizijskih serija, razvoju i promociji novih medijskih sadržaja, stručnom usavršavanju filmskih profesionalaca, razvoju novih tehnologija i platformi za distribuciju audiovizuelnog sadržaja, filmskim festivalima i razvoju publike. ,,2,4 milijarde evra je kroz potprogram MEDIA uloženo u razvoj audiovizuelnih profesionalaca i njihovih projekata, razvoj publike, očuvanje kulturnog nasleđa i raznolikosti, promociju i distribuciju filmova’’, naglasila je Negojević koja je podsetila da je Srbija MEDIA potprogramu pristupila krajem 2015. ,,Od tada je u Srbiji podržano ukupno 37 aplikacija i za te namene je iz MEDIA potprograma povučeno skoro 900 hiljada evra’’, navodi Negojević.\nSnežana Andrić iz EU info kutka Niš je ovom prilikom podsetila i na druge programe pomoći EU kulturi i medijima – festivalima Constantinus i Nisville i programu Medijske posete EU.\nNakon prezentacije, u EU info kutku je održan trening za pisanje projekata u okviru MEDIA potprograma Kreativne Evrope koji se odnosi na konkurs Podrška filmskim festivalima.


7. Beloblatska kobasicijada oborila rekorde -\nOdržan sedmi po redu Festival domaće kobasice i rakije u Belom Blatu.\nTradicionalna gastronomsko-turistička manifestacija “7. Beloblatska kobasicijada”, takmičenje u pravljenju domaćih kobasica i izbor najbolje domaće rakije, održana je proteklog vikenda u Belom Blatu.\nLepo vreme, ove godine, izmamilo je rekordan broj posetilaca ove manifestacije, pa je prilaz ovom mestu bio u nepreglednoj koloni vozila, što je dovelo do toga da je ulazak i izlazak iz sela trajao i do sat vremena.\nOve godine za najbolju kobasicu takmičilo se 57 ekipa koje su imale zadatak da od dobijenih namirnica pripreme što bolju kobasicu, dok je za takmičenje za najbolju domaću rakiju, prijavljeno skoro 200 uzoraka.\nZa sve posetioce ove gastronomsko-turističke manifestacije u ponudi su se mogle naći sveže pečene kobasice, čvarci, džigerica sa belim lukom, tradicionalni beloblatski svinjski paprikaš, sarma, kiseli kupus, domaća rakija, vino i raznovrsni domaći kolači.


Odloženo suđenje u predmetu tzv. državni udar\nTanjug 28. marta 2022. 11:18\nPODGORICA – Današnje suđenje u ponovljenom postupku grupi koja se tereti za navodno izazivanje državnog udara u Crnoj Gori na izborni dan 2016. godine odloženo je zbog bolesti okrivljenog Bratislava Dikića za 30, 31. maj i 1, 2, i 3. jun.\nOkrivljeni Dikić obavetio je predsedavajućeg sudiju Zorana Radovića da zbog zdravstvenih problema nije u mogućnosti da se odazove sudskom pozivu i u prilog svojih tvrdnji dostavio je izveštaj lekara specijaliste Hitne medicinske pomoći na kojem, kako prenosi portal podgoričkog Dana, nema ni pečata ni delovodnog broja, osim terapije koja mu je prepisana.\nSudija Radović saopštio je da mu se neposredno pred današnje suđenje obratio branilac okrivljenog Dikića, advokat Dušan Jovović, podneskom tražeći odlaganje iz razloga koje je već naveo njegov branjenik. Branilac je dostavio sudu izveštaj lekara specijaliste urologa Medicinskog centra u Nišu kao i izveštaj sa VMA sa propratnom dijagnozom.\nKako je ranije saopšteno iz Apelacionog suda, veće je ukinulo prvostepenu presudu jer su u postupku njenog donošenja i u samoj presudi počinjene bitne povrede odredaba krivičnog postupka, a zbog kojih se nisu mogli prihvatiti ni činjenični ni pravni zaključci u prvostepenoj presudi, kako u odnosu na postojanje krivičnih dela za koje su optuženi oglašeni krivim, tako i u odnosu na postojanje njihove krivice za ta dela, piše portal.


Xwave MF5 beli stoni ventilator cena, cene Srbija, prodaja Beograd Novi Sad Niš\nEPonuda > Kućni & Kuhinjski aparati > Hlađenje & Grejanje > Ventilatori > Xwave Ventilatori\nXwave MF5 beli stoni ventilator cene\nXwave ventilator USB 024255\nXwave ventilator USB 024256\nEPonuda nije internet prodavnica već Vam omogućava da brzo i lako nađete Xwave MF5 beli stoni ventilator po najjeftinijoj ceni. Naš cilj je da kupci budu što bolje informisani o ponudi Xwave ventilator MF5 beli stoni na tržištu Srbije. Vrlo lako nalazite željeni proizvod za kategoriju Ventilatori cene, ne morate da lutate od sajta do sajta za Xwave Ventilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Xwave MF5 beli stoni ventilator sa PRODAVCEM. EPonuda ne može da garantuje potpunu tačnost specifikacije i slika za Xwave MF5 beli stoni ventilator. Pre kupovine, podatke za Xwave ventilator MF5 beli stoni proverite na sajtu PROIZVOĐAČA.\nXwave ventilator USB 024256Xwave ventilator USB 024255Xwave MF5 beli stoniXwave MF5 crni stoni


Junker ljut: Britanci, ne čekajte oktobar, idite odmah - 25.06.2016, Sputnik Srbija\nJunker ljut: Britanci, ne čekajte oktobar, idite odmah\nPredsednik Evropske komisije Žan Klod Junker izjavio je da planirani odlazak Britanije iz EU nije „prijateljski razvod“ i zatražio je da on bude što brži. 25.06.2016, Sputnik Srbija\npolitika, vesti, velika britanija, žan-klod junker, evropska komisija\n12:46 25.06.2016 (Osveženo: 13:03 25.06.2016)\nPredsednik Evropske komisije Žan Klod Junker izjavio je da planirani odlazak Britanije iz EU nije „prijateljski razvod“ i zatražio je da on bude što brži.\nŠulc: EU želi da Britanija izađe što pre\n„Ne razumem zašto je Vladi Velike Britanije potrebno da do oktobra odlučuje da li će poslati pismo o razvodu Briselu. Ja bih ga želeo odmah“, rekao je Junker sinoć za nemačku državnu televiziju ARD.\nOn je priznao da se EU nadala da će Velika Britanija ostati, a da je sada ključno odvajanje obaviti što pre i što bezbolnije.\nJunker je za nemački „Bild“ kazao i da od samog britanskog EU komesara Džonatana Hila zavisi da li će taj britanski lord ostati na svojoj funkciji u Briselu.\nZa 73 britanska poslanika u Evropskom parlamentu, Junker je rekao da mogu da odu i pre okončanja mandata 2019. godine, pogotovo oni evroskeptični koji su „radili protiv institucije kojoj pripadaju“.\nJunker je rekao da je situacija drugačija sa oko 1.000 Britanaca zaposlenih u EU birokratiji, jer oni rade za Brisel, a ne za London.


Predsjednik Srbije Aleksandar Vučić rekao je da postoji realan problem sa zagađenjem vazduha u Srbiji, ali i da postoji kampanja širenja panike, “koja je ponekad groteskna”. “Postoji panika i svi […]\n“Megan i Hari će lako do prve milijarde”: Može li osamostaljivanje da se isplati?\n16. januara 2020. Leutar 0\nBritanska kraljica Elizabeta II obznanila je javnosti da pruža punu podršku princu Hariju i njegovoj supruzi Megan Markl, u njihovoj želji da nastave da žive uz veću nezavisnost i drugačije […]\n15. januara 2020. Leutar 0\nProteklih dana region su potresle dvije priče. Prva je ona o trostrukom ubistvu u kojem je Filip Zavadlav usred bijela dana kalašnjikovim ubio tri muškaraca u Splitu. Druga je ona […]\nPredsjednik Srbije Aleksandar Vučić pozvao je ministra za zaštitu životne sredine Gorana Trivana da „malo živne“ i najavio hitne mjere Vlade zbog zagađenja vazduha u Srbiji.“Pitao sam premijerku Anu Brnabić […]\nKardiolog doc. dr Tomislav Kostić (43) iz Niša, direktor Klinike za kardiovaskularne bolesti Kliničkog centra u Nišu, jedan od ovogodišnjih dobitnika nagrade Skupštine grada “11.januar”, a novčani dio priznanja od […]\nVaša IP adresa : 213.186.1.203


Da li su domaćim političarima bitniji tajkuni ili budžet i građani? - eTrafika\nDa li su domaćim političarima bitniji tajkuni ili budžet i građani?\n24/08/2018 5 min za čitanje\nUmjesto da naknade od koncesija budu jedna od najznačajnih stavki za popunjavanje budžeta Srpske, domaći političari kao da se trkaju da iznosi koji će završiti u njemu budu što niži!\nČeste izmjene zakonskih propisa koji regulišu oblast koncesija, te nedomaćinsko ponašanje nosilaca vlasti, koji su svjesno zaključivali koncesione ugovore sa sumnjivim preduzećima i pojedincima na njihovom čelu, dovele su do toga da ova oblast bude sinonim za izvlačenje budžetskog novca i enormno bogaćenje pojedinaca bliskih vlasti.\nPodsjećamo, jedan od najvećih proizvođača električne energije u Evropi, njemački “RWE Inoggy”, imao je potpisan koncesioni ugovor o izgradnji četiri hidroelektrane na srednjem toku rijeke Drine. U projekat je, prema procjenama, pomenuta firma trebala uložiti oko 500 miliona evra, i zaposliti nekoliko hiljada lokalnih radnika. Iako razlozi zašto je njemačka firma istupila iz koncesionog ugovora nikada nisu javno saopšteni, njemački mediji kao osnovni razlog navodili su korupciju i suviše komplikovane administrativne procedure, koje su najčešće služile za “reketiranje” investitora.\nSlično su prošle i norveške kompanije “Technor energy” i “Technor energy 2”, koje su imale potpisane ugovore o koncesiji sa Vladom RS za izgradnju 10 mini hidroelektrana u donjem slivu rijeke Bosne, a čija bi izgradnja koštala 250 miliona evra. Razlog zašto norveške firme nisu ispoštovale koncesione ugovore i za 10 godina izgradile obećane hidroelektrane, i u ovom slučaju treba tražiti u mnogobrojnim i komplikovanim procedurama, što kod stranog investitora izaziva sumnju da bi mogli biti ucjenjivani od strane domaće vlasti, ukoliko bi ušli u takav posao.\nSa druge strane, nekima je u ovom poslu išlo i više nego dobro. Razlog zašto dolazi do protekcije određenih domaćih investitora je, šta bi drugo, nego stranačka pripadnost. U ovoj oblasti veliku ulogu igraju lokalne vlasti, pogotovo u oblasti izdavanja građevinskih i drugih neophodnih dozvola za gradnju i upotrebu objekata (mini hidroelektrane, skladišta i sl.), što dodatno komplikuje ovu oblast ali ostavlja mogućnost da se i lokalne vlasti „ugrade“. Iako je zakon u trenutku njegovog donošenja bio prihvatljiv za investitore on je više puta mijenjan što kroz procedure izmjena zakona što putem podzakonskih akata ministra industrije, energetike i rudarstva RS, koji su išli grubo na štetu javnih interesa Republike Srpske, a sve u interesu pojedinačnih, najčešće kontroverznih koncesionara.\nMinistar bira da li je pet ili 50 miliona\n– Sa tom izmjenom je legalizovana mogućnost da oni koji donose odluke o koncesijama budu korumpirani do beskraja. Npr, kažu da će treći blok TE Gacko koštati oko milijardu maraka. Pet odsto koncesije je 50, a 0,5 odsto je pet miliona maraka. Investitora će interesovati da plati što manje jer je razlika 45 miliona! To otvara prostor za onog ko odlučuje o koncesijama da kaže “cifra je 10 miliona, pet je koncesiona naknada, a pet naknada meni”. Ti veliki rasponi moraju biti precizno uređeni. Kriterijumi u lepezi od 0,5 do pet odsto – šta znači jedan, šta dva itd, sa opisom. A toga nema, nego se ostavlja na slobodnu volju da to onaj koji izdaje koncesije odredi – rekao je lider NDP-a i poslanik u Narodnoj skupštini RS Dragan Čavić.\nTakođe, ove izmjene i dopune zakona donošene su po hitnoj proceduri i bez javne rasprave pred naučnim i stručnim ljudima iz ove oblasti, što budi sumnju da je cilj bio usvajanje lošeg zakona koji će otvoriti vrata mnogim stranim i domaćim mešetarima da nemilosrdno i za male pare koriste naše resurse. Ovako velikim rasponima je poništeno načelo jednakosti investitora i omogućeno samo podobnim da iskorištavaju domaće prirodne resurse. Ozakonjen je i prethodni kriminal prilikom dodjela koncesija i širom otvorena vrata njihovim budućim kriminalnim dodjelama, što će ostaviti nesagledive posljedice i na prirodna bogastva i na budžet RS.\n– Rasponi u koncesijama koje propisuje zakon dovode do zaključka da je ovo prostor za potencijalnu korupciju, prostor u koji će pohrliti mnogi mešetari, koji ovdje žele da zarade ogromne količine novca, a da bi taj novac zaradili moraju da se bave korupcijom i da naguraju mito u određene džepove – poručio je u februaru ove godine u Narodnoj skupštini RS predsjednik SDS-a i poslanik Vukota Govedarica, prilikom usvajanja pomenutih izmjena.\nInače, pomenuta koncesiona naknada do juna 2016. iznosila je 3,6 odsto, da bi tada bila smanjena na 0,5 odsto, o čemu smo detaljnije pisali u tekstu Zašto Srpska toliko izlazi u susret Vuku Hamoviću?!\nLoše i u drugim oblastima\nSlična loša zakonska rješenja pronalazimo i u drugim oblastima. Npr. kod koncesija u saobraćaju, turizmu ili trgovini, je takođe ostavljen preveliki raspon ministrima u određivanju koncesionih naknada.\nZašto vlast u RS toliko izlazi u susret Vuku Hamoviću?\nDragan ČavićNarodna skupština RSOgnjen TešićPetar ĐokićTE StanariZakon o koncesijama RS


Vlada Kosova usvojila nove mjere u borbi protiv koronavirusa ⋆ Balkan PlusBalkan Plus\n01.07.2020 u 13:27\nVlada Kosova usvojila je nove mere u sprečavanju širenja koronavirusa koje je danas na sednici vlade predložio Ministar zdravlja Armend Zemaj, prenosi Indeksonlajn, među novim merama je i obavezno nošenje maski, kao i zabrana okupljanja više od 50 ljudi.\n“S obzirom na epidemiološku situaciju i broja novih slučajeva koji su se pojavili u poslednje dve nedelje kao i širenje virusa kovid-19, nakon sastanka vlade u prisustvu premijera, Ministarstvo zdravlja preporučuje konkretne mere kako bi se sprečilo dalje širenje koronavirusa“, navodi se u zaključku vlade.\nOd nadležnih se očekuje smanjenje zaposlenih u administraciji, zatvaranje kancelarija u svim institucijama u kojima postoje pozitivni slučajevi i samoizolacija za osobe koje su imale kontakt sa zaraženim osobama u trajanju od 14 dana.\nU odluci vlade se naglašava da se mere strogo moraju poštovati.\n„Strogo poštujte mere fizičke distance, dezinfekciju, inspekcije da primene zakon za sprečavanje zaraznih bolesti, zdravstveni radnici da koriste maske, nošenje zaštitnih maski je obavezno, poštujte rastojanje od 2 m, na ulazu svake institucije nosite maske. Prilikom korišćenja prevoza treba poštovati distancu i ventilaciju vazduha, zabranjuju se posete zdravstvenim ustanovama, kao i okupljanja više od 50 ljudi”, rekao je Zemaj na sastanku vlade.


Uticaj COVID-19 u Srbiji: Novi izveštaj Ujedinjenih nacija i poziv na akciju - Ozonpress :: internet portal\nNovi socio-ekonomski izveštaj Ujedinjenih Nacija (UN) u Srbiji pokazuje da je Vlada Republike Srbije pružila dobar i pravovremen odgovor na prvi udar COVID-19. Kako se ova kriza bez presedana bude nastavljala, država će morati dalje da jača zdravstveni sistem, da ubrza reforme u oblasti socijalne zaštite i lokalne samouprave, kao i da malim i srednjim preduzećima (MSP) pruži podršku koja će unaprediti njihovu fleksibilnost i otpornost na krize. Država bi trebalo da iskoristi krizu koju je izazvaoCOVID kao priliku za izgradnju boljih temelja za budućnost, bržu transformaciju privrede po ekološkim načelima i kontinuiranu izgradnju poverenja između institucija i građana, zasnovanog na zajedničkoj odgovornosti.\n– U ovom trenutku naša kolektivna i individualna budućnost se nalazi u našim rukama, uz jedinstvenu životnu priliku da za nju izgradimo bolje temelje. Dok radimo na jačanju zdravstvenog sistema, trebalo bi i da se dodatno posvetimo izgradnji održive budućnosti i ostvarivanju Ciljeva održivog razvoja do 2030.godine – izjavila je Fransoaz Žakob, stalna koordinatorka UN u Srbiji.\n– Nalazi socio-ekonomskog izveštaja ukazuju da ubuduće moramo više da koristimo digitalna rešenja kako bismo ojačali društveni kapital i podigli na viši nivo primere dobre prakse proistekle iz ove krize, kao što je podrška volontera u lokalnim zajednicama, kao i da bismo izgradili otpornost zdravstvenog sistema i ekonomije, na primer putem servisa kao što su e-zdravlje i e-trgovina. Sveobuhvatna upotreba inovativnih digitalnih alata takođe može pomoćida se izgradi transparentnost u procesu odlučivanja i ojača poverenje građana u institucije. Pružanje veće podrške „zelenoj” privredi je od ključne važnosti za zdravlje, životnu sredinu i osiguravanje konkurentnosti srpskih kompanija u EU i na drugim tržištima – istakla je Fransin Pikap, stalna predstavnica UNDP-a u Srbiji, koji je imao tehničko vođstvo u pripremi ovog izveštaja.\nOvi trendovi će doprineti smanjenjuobima finansijskih sredstava koja su na raspolaganju Vladi Srbije za rešavanje strukturnih problema, a posebno stepenasiromaštva, nivoanejednakosti i dostupnosti socijalnih usluga. I ekonomske i socijalne pokazatelje treba pažljivo pratiti tokom perioda pandemije i nadalje, kako bi se sprečio novi pad.Izveštaj pokazuje da su pojedinidelovi stanovništva bili pogođeni više od drugih, poput radnika u neformalnom sektoru, žena na malim poljoprivrednim gazdinstvima i starije populacije. Neformalni radnici čine 85% otpuštenih radnika u prvom kvartalu, a mnogi nisu mogli da iskoriste ni redovne, ni specifične mere socijalne zaštite, donete usled pandemije COVID-19.Romska populacija u neformalnim i formalnim naseljima bila je uskraćenazbog nedostatka pristupa tekućoj vodi i struji, što je ozbiljna prepreka održavanju preporučenog nivoahigijene. Siromašnija domaćinstva imala supoteškoća da obezbede učešće dece uškolovanju na daljinu. Srednja preduzeća pokazala su se kao najotpornija i najbrže su se prilagodila novonastaloj situaciji, dok su uslovi za korišćenje paketa podsticajnih mera bili prestrogi za mnoga manja preduzeća. Buduća fiskalna podrška trebalo bi da bude dostupnavećem broju kompanija, ali takođe treba da ponudi podsticaje koji će ohrabriti ekološki odgovorne modele poslovanja.\nPridavanje važnosti prikupljanju, analizi i upotrebi pouzdanih podataka pri donošenju odluka je očigledno neophodnou budućnosti. Komunikacija između institucija i građana o tim podacima, kao i o dostupnim uslugama ključna je za izgradnju poverenja i otpornosti društva na krize.\nUN će koristiti nalaze ovog izveštaja za formulisanjebudućeg okvira saradnje sa Vladom Srbije od 2021. do 2025. godine, kao i za podršku partnerima u zajedničkim naporima da izgradimo budućnost kakvu želimo.


Srbija Bosni duguje 50 miliona evra u nekretninama - Nekretnine Blog\nSrbija Bosni duguje 50 miliona evra u nekretninama\nSrbija duguje Bosni i Hercegovini 50 miliona evra u nekretninama\nPrema sporazumu o sukcesiji, potpisanom 2001. godine u Beču, predviđeno je da se nekretnina drugih država iz bivše Jugoslavije prizna, zaštiti i vrati u stanje u kojem je bila 31, decembra 1990. godine, bez obzira na nacionalnost i državljanstvo vlasnika.\nMedjutim, Srbija i Bosna se nisu pridržavale u potpunosti tog sprorazuma, pa je tako veliki broj nekretnina nezakonito prodati ili napušten i propada. Na žalost ovo je slučaj kako u Srbiji tako i u Bosni i Hercegovini samo zbog nepoštovanja sporazuma o sukcesiji i verovatno nečijeg ličnog interesa.\nCentar za istraživačko novinarstvo iz Beograda i Sarajeva (CINS/CIN) pokrenuli su istraživanje i dočli do podataka da više od 50 bosanskih firmi potražuje nekretnine koje se nalaze u Srbiji, a 38 srpskih traži imovinu koja je u BiH. Isto tako se otkrilo da oko 200 objekata koji se nalaze u Srbiji nije vraćeno vlasnicima a njihova vrednost je procenjena preko 50 miliona evra.\nPrema popisu iz 2009. godine samo 38 preduzeća iz Srbije prijavilo je da ima nekretnine u BiH.\nOliver Antić, visoki predstavnik Srbije u Komisiji za sukcesiju izjavio je – “Osnovni problem sukcesije je bilo to što se jako neujednačeno radilo pa je tako jedan aneks otišao skoro do kraja, to je aneks za ambasade, a drugi nisu pomereni s mesta, a to nije logično, to nije normalno za sukcesiju”. On je na ovo mesto postavljen u decembru prošle godine i kaže da je zatekao veoma loše i komplikovano stanje. Naravno, nepoštovanje sporazuma o sukcesiji dovelo je do ove situacije.\nSporazum o sukcesiji se do sada nije puno primenjivao a da li će od sada – videćemo.\nTags: nekretninama, sporazumu o sukcesiji, Srbija


Naslovne strane za četvrtak, 17. decembar 2020. godine\nBeta 17. decembra 2020. 08:25\nDnevni listovi na naslovnim stranama izdanja od četvrtka pišu o završetku izgradnje kovid bolnice u Kruševcu, rezultatima završnog ispita osnovaca, razlozima za povećanje cene PCR testa u Srbiji.\nALO – Piše da je ministar spoljnih poslova Ruske Federacije Sergej Lavrov prilikom posete Srbiji preneo poruku predsednika njegove zemlje Vladimira Putina „Rusija će braniti Srbiju od zla“.\nBLIC – Pod naslovom „Kako ćemo slaviti svetog Nikolu“ o preporukama epidemiologa ali i SPC kako bi trebalo obeležiti slavu najvećeg broja Srba.\nVEČERNJE NOVOSTI – „Iz loma i šuta nikla bolnica sa 500 kreveta“, o završetku izgradnje kovid bolnice u Kruševcu. Pod naslovom „Amfilohije nije ostavio testament“ list piše da nedavno preminuli mitropolit crnogorsko-primorski SPC nije ostavio zvaničnu oporuku.\nDANAS – O rezultatima analize BIRODI-ja o medijskoj zastupljenosti stranaka u tekstu „Naprednjaci dominirali na RTS i pre dolaska na vlast“. Pod naslovom „Pune budžet preko korone“ list piše o razlozima zbog kojih je Vlada Srbije povećala cenu PCR testa.\nINFORMER – „Plače i leči“, tekst o lekarki Tamari Stoiljković Obradović koja se devet meseci svakog dana bori sa korona virusom, nastavila je da radi iako joj je suprug preminuo od korone.\nKURIR – Prenosi predvidjanja stručnjaka „Normalan život tek od sredine 2022. godine“. list piše da će danas biri isplaćeno 5.000 dinara pomoći za 1,7 miliona penzionera.\nPOLITIKA – U tekstu „Maturanti bez osnovnog znanja srpskog jezika“ o rezultatima završnog ispita osnovaca.\nSRPSKI TELEGRAF – Šef ruske diplomatije upozorio državno rukovodstvo Srbije, piše list pod naslovom „Lavrov otkrio kako će Zapad daviti Srbiju“.


RTS :: Ko su najbolji poslodavci godine\nEkonomija Ko su najbolji poslodavci godine\nsreda, 11. dec 2019, 23:40 -> 23:44\nKo su najbolji poslodavci godine\nPoslovni čovek godine je direktor "Nektara" Mihajlo Janković, odluka je Srpske asocijacije menadžera koja je dodelila osmu po redu SAM gala godišnju nagradu. Najbolji poslodavac je "Majkrosoft", a prema oceni menadžera, nagrada za primer lične hrabrosti otišla je Mariji Lukić.\nSrpska asocijacija menadžera okuplja 450 članova, zapošljava 70.000 radnika. Godišnje obrne 12 milijardi evra. Kao uspeh u godini za nama navode – povezivanje sa sličnim udruženjima u svetu, saradnja na indeksu konkurentnosti sa Svetskim ekonomskim forumom i Svetskom bankom, kao i ulaganje u mlade kadrove.\n"Ono što je zaista indikativno poslednjih godina da porodične kompanije koje su ušle u drugu, treću deceniju prepoznaju značaj profesionalizacije vođenja kompanije i da u tom smislu nema uopšte razlike ko je neko, odakle dolazi, nego samo koliko je stručan i koliko je u stanju da prepozna sve izazove koji su u okruženju", kaže Stanka Pejanović, predsednica Srpske asocijacije menadžera.\nIzvršna direktorka Srpske asocijacije menadžera Jelena Bulatović ističe da se primećuje veliki napredak u tome što sve više kompanija želi da se pozicionira kao dobar poslodavac.\n"Nije toliko sada više bitno da li neka kompanija ostvaruje veliki profit, već kako je doživljena na tržištu, posebno od mladih ljudi – da li je dobar poslodavac", dodala je Bulatovićeva.\nDobijanju nagrada prisustvovalo je 400 zvanica iz poslovnog i sveta medija ne samo iz Srbije, već i regiona.\n(četvrtak, 12. dec 2019, 09:09) - anonymous [neregistrovani]\n26° C 28° C 27° C 27° C 26° C 16° C


Đaci humanitarci Pinkijeve škole dobili na poklon izlet - Ozon Media\nOŠ Boško Palkovljević Pinki osim primarnog pružanja kvalitetnog školovanja, posvećena je stalnim humanirnim radom. Broj organizovanih humanitarnih akcija, ove škole, je velik i stalan. Decu kroz ove akcije uče da budu humani i otvorenog srca. Jedna od takvih akcija i Uskršnja izložba gde su prvaci ove škole dali svoj doprinos i za to dobili nagradu, druženje u dnom rezervatu Zasavica.\nPovodom učešća na Uskršnjoj izložbi koja se tradicionalno održava u Gradskoj kući, gosti izložbe, učenici prvog razreda OŠ Boško Palkovljević Pinki, na čelu sa svojom učiteljicom Zdenkom Gospović, dali su doprinos i primer kako podržati marginalizovane grupe, udruženja i vršnjake, bez predrasuda.\nKao zahvalnicu, Gradska uprava za socijalnu zaštitu i zaštitu životne sredine obezbedila im je jednodnevni izlet u Prirodnom rezervatu Zasavica.\nPo rečima Dražena Riđošića, načelnika Gradske uprave za socijalnu zaštitu i zaštitu životne sredine, umrežavanje dece, udruženja i širenje dobrih vibracija je osnov ove Gradske uprave, kao i prezentovanje široj zajednici rad marginalizovanih grupa, koje svojim odličnim aktivnostima doprinose zajednici i predstavljaju svoj rad kroz ovakve izložbe. Riđošić je istakao da će Gradska uprava za socijalnu zaštitu i zaštitu životne sredine nastojati da Uskršnje i Novogodišnje izložbe budu odličan pokazatelj udruženja kroz prezentovanje njihovog rada i proizvoda.\nbosko paljkovljević pinkisremska mitrovica\nPrva letnja sreda: Šta danas čeka Mitrovčane?


Osipanje članstva ne narušava snagu Demokratske stranke VIDEO - Pirot Plus Online\n08. mart 2013. 12:20 Dimitrovgrad Pirot Plus Online\nPotpredsednik Demokratske stranke, Goran Ćirić, smatra da odlazak pojedinih članova Demokratske stranke u neku neku drugu plitičku opciju, neće značajno uticati na funkcionisanje Stranke.Uostalom, kaže Ćirić ovo je na neki način očekivani sled dogadjanja sa čime se Demokratska stranka suočavala i ranije. Kao po pravilu, Demokratska stranka je posle takvog perioda izlazila još jača i jedinstvenija.\nPredsednik Demokratske omladine, Balša Božović, očekuje da će novi ljudi, upravo iz redova Demokratske omladine uliti novu energiju Stranci. Dobro je i to, kaže Božović, da se postepeno konstituišu Opštinski i Okružni odbori i da su medjuljudski odnosi korektni.\nPredsednik Opštine Dimitrovgrad, Vladica Dimitrov, biće vršilac dužnosti Opštinskog odbora do daljnjeg,odlučeno je juče na sednici Opštinskog odbora.Takodje, i on kaže da je vrlo važno što medjuljudski odnosi nisu narušeni jer je to i deo odgovornosti prema biračima koji su na proteklim izborima dali glasove Demokratama.


Zakon o platama do kraja januara - Penzin\nPočetna Magazin Godine Ekonomija Zakon o platama do kraja januara\nIlustracija iz serijala tekstova: Šta donosi rad u javnoj službi danas?\n„Ovaj okvirni zakon postavlja bitne principe po kojima će se drugi sektorski zakoni donositi, prvi princip je jednaka plata za isti rad”, rekla je Udovički i dodala da je raspon koeficijenata biti od 1 do 7,5, te da će od februara najmanja plata biti 22.000, a najviša 165.000, što je uglavnom i sad prisutno kada su plate u državnom sektoru u pitanju koje nisu funkcionerske.\n„To znači da se opet samo postave principi, pa tek onda idu podzakonska akta, kada ćemo početi da dogovaramo odnose zarada. To će negde biti na leto”, rekla je Udovički.\nZakon o platama, kako je objasnila, postavlja principe za uvođenje reda u plate, jasnoću, vidljivost, „da više neće jedan sektor morati da se plaši da neki radnici u drugom sektoru dobijaju nešto što se ne vidi”.\n„To je jako važno, pripremamo, a proces da nekome stvarno bude bolja i pravednija plata će još dosta dugo da traje”, navela je Udovički dodajući da će taj zakon pored toga što će biti napravljena ista osnovica za sve plate učiniti da će moći svaka plata da se uporedi.\nTo je, kako je istakla, ključni problem što u ovom trenutku ne postoji red, jer je „lako zabašuriti”.\n„Mi sad imamo niz osnovica, imamo i niz koeficijenata… Odmah posle usvajanja zakona biće izmenjene uredbe kojima se uspostavljaju osnovice, one će biti iste, a i koeficijente će da se preračunaju da bi plata na kraju ostala nepromenjena, ali ćemo onda znati da poredimo. Sa jasnim poređenjima možemo da radimo redom i transparentno”, objasnila je Udovički.\nSindikati imaju primedbe na Zakon pre svega zbog posebnog koeficijenta za minuli rad i platnih razreda, a novim zakonom neće biti ista plata kroz čitav radni vek plus minuli rad, već se očekuje da bolje obavljate svoj posao nakon nekog vremena i morate preći u viši platni razred.\n“Ovim Zakonom minuli rad ulazi u koeficijent plata”, naglašava ministarka.\nOno o čemu bi sindikati trebalo da se dogovore, kako meriti čiji je učinak veći i ko treba da ima veće plate, zaključuje Udovički.\nTags:ekonomijajavna službaKori UdovičkiMinstarstvo za državnu upravuminuli radplateplatni razrediposaosindikatSrbijaVlada Republike SrbijeZakon o jednakim platama


Ministarka poljoprivrede i zaštite životne sredine u Vladi Republike Srbije, Snežana Bogosavljević-Bošković, i ministar spoljnih poslova i spoljne trgovine Mađarske, Peter Sijarto, kao kopredsednici Zajedničke komisije za ekonomsku saradnju, istakli su da odnosi Srbije i Mađarske nikada nisu bili bolji, da je robna razmena u poslednjih pet godina u stalnom usponu i da je prošle godine dostigla rekordni nivo.\nRadom Komisije bila su obuhvaćena pitanja unapređenja bilateralne ekonomske saradnje, posebno robne razmene, kao i zajedničke mere za razvoj poslovnih aktivnosti koje uključuju oblasti trgovine, ulaganja, malih i srednjih preduzeća, autoindustrije. Zatim razvoj infrastrukture, energetiku, poljoprivredu i zaštitu životne sredine, kao i vodoprivredu, informacione tehnologije i informaciono društvo, naučnu i tehnološku saradnju, regionalnu i prekograničnu saradnju, turizam, oblast zdravstva, medicinsku i farmaceutsku industriju.\nU organizaciji privrednih komora dve zemlje održan je i Poslovni forum, na kome je učešće uzelo preko 60 kompanija iz obe zemlje. Zastupljeni su bili sektori energetike, autoindustrije, poljoprivrede, vodoprivrede i informacionih tehnologija.\nMinistarka Bogosavljević-Bošković iskazala je težnju Srbije i Mađarske da se u narednom periodu postignu još bolji rezultati, što konkretno podrazumeva, da se u trgovini premaši do sada rekordan nivo od 1,4 milijarde evra godišnje razmene, pre svega, daljim povećanjem srpskog izvoza u Mađarsku.


I dalje potrebna oprezna vožnja | Novinska agencija Beta\nDRUšTVO | 12.01.2017 10:55 > 12.01 13:50\nI dalje potrebna oprezna vožnja\nMinistarstvo gradjevinarstva, saobraćaja i infrastrukture saopštilo je danas da je situacija u drumskom, železničkom, vazdušnom i vodnom saobraćaju pod kontrolom i da se preduzimaju sve potrebne mere kako bi se obezbedilo nesmetano odvijanje saobraćaja.\nU izveštaju ministarstva sa presekom stanja u 7 sati jutros, preporučuje se oprezna vožnja i navodi da su se vremenski uslovi blago su popravili u odnosu na prethodne dane, ali da relativno niske temperature i dalje traju.\nDodaju da su javna preduzeća i nadležne službe iz resora ovog ministarstva konstantno na terenu i rade na raščišćavanju snega i leda koji ometaju bezbedno odvijanje saobraćaja.\nDrumski saobraćaj je obustavljen zbog radova na mostu u Peckoj i preko reke Likodre u mestu Mojković.\nZbog snega neprohodan je put Kriva Feja - Gornja Ljubata - veza sa državnim putem II A 234.\nŽeleznički saobraćaj na mreži pruga kojima upravlja Infrastruktura železnice Srbije funkcioniše redovno i bez poremećaja, a nema ni poteškoća u odvijanju robnog železničkog saobraćaja.\nPruga Novi Sad – Kisač koja je bila zatvorena za saobraćaj od 19.16 časova puštena je za saobraćaj vozova u 1.45 časova.\nNa beogradskom aerodromu "Nikola Tesla" svi letovi iz planiranog reda letenja su realizovani, bez otkazivanja prouzrokovanih vremenskim prilikama. Saobraćaj se odvija nesmetano i na niškom aerodromu "Konstantin Veliki".\nVodni saobraćaj je i dalje obustavljen zbog leda na reci Tisa, na kanalu Dunav-Tisa-Dunav, na Savi i Dunavu.\nIzmedju Žeželjevog mosta i Mosta Slobode na Dunavu u Novom Sadu, ponovo se formirao ledeni čep, zbog čega je proglašena vanredna odbrana od zagušenja ledom, saopštilo je danas Javno vodoprivredno preduzeće Vode Vojvodine.\nVanredna odbrana proglašena je u zoni Novog Sada, na deonici dugoj 14,7 kilometra, a dat je i nalog za angažovanje potiskivača "Sloga" za razbijanje ledenih santi.


Dijalektologija crnogorskoga jezika predstavljena na slavističkoj katedri u Poljskoj – Fakultet za crnogorski jezik i književnost\nDijalektologija crnogorskoga jezika predstavljena na slavističkoj katedri u Poljskoj\nMeđunarodni simpozijum Jezici i dijalekti na granici i periferiji u organizaciji Univerziteta u Lođu, Katedre poljske dialektologije i logopedije i Poljske akademija nauka održan je 7. i 8. decembra 2018. na Univerzitetu u Lođu. U radu su učestvovala 72 naučnika, a u centralnome dijelu drugoga dana konferencije predstavljena je Dijalektologija crnogorskoga jezika autora Adnana Čirgića. Razgovor o Čirgićevoj Dijalektologiji otvorila je Irena Jaroš, prodekan Odjeljenja za poljsku dijalektologiju Univerziteta u Lođu.\nOna je u ime domaćina i organizatora Konferencije govorila o značaju promovisanja takve knjige na nekoj slavističkoj konferenciji i izrazila zahvalnost autoru što je odabrao Poljsku za njezinu prvu inostranu promociju. Tim su povodom predstavnici Instituta za jezik Poljske akademije nauka konstatovali da Dijalektologiju crnogorskoga jezika treba vrednovati u kontekstu doprinosa Opšteslovenskom lingvističkom atlasu i provjere jezičkih materijala s prostora Crne Gore. O knjizi su govorili i Mječislav Đekonjski, Aleksandar Radoman i Novica Vujović.\nAdnan Čirgić i Novica Vujović na Konferenciji su saopštili referate iz dijalektologije i onomastike i leksikografije.\nDekan Fakulteta za crnogorski jezika i književnost na Univerzitetu u Lođu ugovorio je potpisivanje sporazuma o saradnji i realizaciju nekoliko zajedničkih projekata.


Srbija ne mora da ratifikuje sporazume iz Tirane u Skupstini\nTanjug 21. decembra 2021. 18:13\nTIRANA – Neke zemlje članice „Otvorenog Balkana“ će ovih šest sporazuma morati da ratifikuju u svojim parlamentima, ali će Srbija to uglavnom da radi kroz uredbe i odoluke naših ministarstava, tako da neće biti čekanja na skupštinsku ratifikaciju, izjavio je danas u torani predsrednik Srbije Aleksandar Vučić.\nOdgovarjajući na pitanje novinara on je ocenio kako nema potrebe da se u sporazume ugrađuju mehanizmi za rešavanje eventualnih sporova.\n„Tu nikakvih problema ne može da bude i nikakavih sporova, jer niko ne množe da bude oštećen. Reč je o stavarima koje donose mnogo koristi svim zemljama članicama ‘Otvorenog Balkana’“, rekao je predsednik Vučić.\nOcenio je da će u početku možda biti problema u elektronskoj razmeni podataka o zaposlenima i primeni aplikacije za tržište rada, ali je dodao da će taj sporazum\nPomoći da Srbija nadomesti nedostatak radne snage.\nVučić je napomenuo da su trojica lidera do sada sve odluke donosila konsenzusom.\n„Ne moramo tako da donosimo odluke, ali smo se oko svega usaglašavali i rešvali sva pitanja dogovorom, a sada ćemo da uradimo i neke procedure i način kako ćemo da finansiramo projkete. Da li srazmerno ekonomskoj snazi zemalja ili broju stanovnika ili pođednako, to će tek da bude dogovoreno“, naveo je predsednik Srbije.\nOcenio je da je „Otvoreno Balkan“ vizionarska ideja i da u njenu realizaciju treba da bude uključeno što više stručnih timova.\n„Ako na kraju dođemo do carniske unije sa Severnom Makedonijom i albanijom, onda ćemo biti na takvom nivou da ćemo rešiti bezbroj problema i svi ćemo imati neuporedivo veće prihode i biti mnogo uspešniji u privlačenju investicija i svemu drugom“, zaključio je Vučić.


Gradonačelnik Pirota, Vladan Vasić, uručio stipendije pirotskim sportistima - Pirot Plus Online\nGradonačelnik Pirota, Vladan Vasić, uručio stipendije pirotskim sportistima\n16. jun 2020. 12:57 Lokalna samouprava Pirot Plus Online\nGrad Pirot već 16 godina stipendira uspešne mlade sportiste. Na osnovu Javnog konkursa za finansiranje sportskog razvoja talentovanih sportista ove godine dvadesetoro pirotskih sportista biće stipendirano sredstvima iz gradskog Budžeta.\nGradonačelnik, Vladan Vasić kaže da su sportske stipendije dodeljenje uzimajući u obzir brojne kriterijume, i da je ove godine iz lokalnog Budžeta za ove namene izdvojeno 636 hiljada dinara. Visina stipendije kreće se od 2 do 9 hiljada dinara u 9 mesečnih rata.\nPosle pozdravnih reči gradonačelnik Vasić, uručio je sportistima rešenja o stipendiranju.\nSportisti su, naravno, oduševljeni što lokalna samouprava brine o njima jer je svaka pomoć dragocena. Razgovarali smo sa bokserom Sašom Nikolićem i njegovim trenerom Predragom Stojanovićem i mladom gimnastičarkom Milicom Golubović.


Pismeni prevodi svih dokumenata sa overom sudskog tumača\nPismeno prevođenje može biti sa ili bez overe sudskog prevodioca. Naš centar ima mrežu saradnika koji prevode u kombinaciji skandinavskih jezika (norveški, švedski i danski), engleskog i srpskog.\nTekstovi koje se prevodimo bez overe su najčešće su stručni tekstovi iz različitih oblasti, priručnici, tekstovi za internet stranice, elektronske prepiske, uputstva, brošure, itd. Iako je praksa pokazala da se ovakvi prevodi ponekad shvataju previše olako, budući da ih nije potrebno overavati, neretko je slučaj da se za prevod ovakih tekstova potroši i više vremena nego za neki prevod s overom, naročito ako je u pitanju npr. stručni medicinski ili tehnički tekst.\nPrevodilac se u tom slučaju mora dobro upoznati s materijom, što često iziskuje tesnu saradnju sa ljudima iz date struke. Svaki prevod bi trebalo da odgovara svojoj svrsi, bude prilagođen ciljnom čitaocu, a ne puko prevođenje fraza sa jednog na drugi jezik, pa je u velikom broju slučajeva neophodna i konsultacija sa maternjim govornicima jezika kako bi prevodilački projekat bio urađen na zadovoljstvo naručioca.\nDokumenta koja se overavaju\nDokumenta koja se overavaju su uglavnom diplome i svedočanstva, potvrde od poslodavaca, izvodi iz matičnih knjiga rođenih, venčanih i umrlih, medicinska dokumentacija, razna uverenja izdata od organa vlasti, itd.\nMeđutim, pre nego što se dokumentacija pošalje na prevod, trebalo bi se raspitati i proveriti šta je od dokumentacije zapravo i potrebno prevesti. Neka od dokumenata koja se prevode treba da budu overena Apostille pečatom, što ne rade sudski prevodioci, već se tim pečatom overava originalni dokument u Osnovnom sudu isključivo u mestu izdavanja dokumenta. Apostille pečat može stajati i na prevodu, a u tom slučaju se overava u mestu gde je sudski prevodilac postavljen, odnosno gde je deponovao potpis.\nU većini slučajeva je međutim dovoljna samo «obična» overa, koja se može uraditi u sudu, gradskoj kući ili opštini, mesnoj zajednici ili sličnoj državnoj instituciji. Takva overena fotokopija se potom šalje na prevod, budući da se prevodi kako tekst originalnog dokumenta, tako i tekst overe na pečatu. Na taj način je primaocu prevoda jasno koja je institucija potvrdila istovetnost kopije s originalom, bez čega dokument vrlo verovatno neće moći biti prihvaćen bez originala datog na uvid.\nBilo da je reč o prevodu sa ili bez overe, obračun se radi na osnovu prevodilačke stranice koja broji 1800 kucanih karaktera u word dokumentu sa razmacima, ali se ne može obračunati količina manja od jedne strane, čak i ako teksta ima manje.\nCena, međutim, zavisi od količine i vrste teksta koju imate za prevod, ali i roka koji nam je na raspolaganju da ga isporučimo. Dakle, jedini način da dobijete tačnu informaciju o konačnoj ceni prevoda je da ga pošaljete na procenu.\nJedina vrsta prevoda koju radimo besplatno je za decu i odrasle kojima je potreban prevod medicinske dokumentacije u svrhe lečenja u inostranstvu, i to isključivo bez posrednika, dakle direktno sa pacijentom ili porodicom. Ideja je došla od inicijative Prevodilačko srce kojoj se priključio sad već dosta velik broj prevodilaca okupljen oko gorepomenute ideje.


UPOZNAJTE BLENTU - TALIJU I VATRENOG NAVIJAČA (VIDEO) - Moj ljubimac\nNaslovnaZANIMLJIVOSTIUPOZNAJTE BLENTU - TALIJU I VATRENOG NAVIJAČA (VIDEO)\nUPOZNAJTE BLENTU – Blento je vatreni navijač i kako fudbaleri Sloge iz Požege tvrde njihova talija. Na njihovom terenu se pojavio u novembru 2017. te i od tada osvojio srca svih fudbalera iz tima, ali i njihovih navijača.\nBlento kako su ga od milošte nazvali, je mešanac retrivera, a od njegovog dolaska na tribinu Sloga nije zabeležila nijedan poraz na domaćem terenu. Odigrali su 44 meča bez poraza, od kojih 5 remija i 39 pobeda. Dokazao je svoju vernost, i vezao se za teren, tribine, kafić u blizini i naravno utakmice koje ne propušta.\nKako je Borko Matijević, direktor stadiona ispričao za Blic, Blento je njihov dvanaesti igrač a više puta su ga vadili i iz „apsa“ jer je više puta „hapšen“. Dva puta su platili njegovu slobodu po 11 hiljada dinara, nakon toga su ga i čipovali, pa više nema takvih problema. Kako Matijević dalje tvrdi, Blento provodi vreme na utakmicama i treninzima uz samo igralište, a ostalo vreme provodi sa ljudima oko stadiona.\nKako Milovan Tešić, administrativac stranice FK Sloga tvrdi, čim se oglasi muzika sa razglasa i Blento stiže na kapiju. Tu je da pomno prati utakmicu, kao i da ga igrači prilikom izlaska ritualno pomiluju što im dokazano donosi sreću. Zanimljivo je da nikada nije ušao na igralište preko linije za vreme utakmice ili treninga.\nU Slogi su ubeđeni da kada bi Blento umeo da priča da bi pokazao da se u fudbal razume više nego polovina fudbalskih radnika. A više o omiljenom psu u Požegi možete pogledati u nastavku:\nIzvor: blic.rs, youtube.com\nPrethodni tekstNEOBIČNA BELA GLUVONEMA LEPOTICA I NJENO POSEBNO LAJANJE (VIDEO)\nSledeći tekstNAJSKUPLJI OVČAR NA SVETU (VIDEO)


U sredu, 6. novembra 2019. godine u Priboju je, na svečan način i u prisustvu uvaženih zvanica, predata na upotrebu renovirana zgrada METŠ. Činu svečanog otvaranja, pored profesora i zaposlenih u METŠ, prisustvovali su čelnici lokalne samouprave, predsednik opštine Priboj Lazar Rvović, zamenik predsednika opštine Saša Vasilić, predsednik SO Priboj Boris Mrdović, direktori javnih preduzeća, ali i uvažene zvanice - dr Dušan Kićović, državni sekretar u Ministarstvu prosvete, nauke i tehnološkog razvoja i Đorđe Vuković, u ime Kancelarije Vlade Srbije za upravljanje javnim ulaganjima.\nŠkola je zasijala u novom sjaju, jer je osim zidova na zgradi, sve u potpunosti novo. Na školi je promenjen krov, fasada, enterijer, podovi, stolarija, instalacije, stepeništa, mokri čvorovi, a nabavljen je i novi nameštaj i ugrađena rampa za osobe sa invaliditetom. Škola ima i potpuno novu protivpožarnu zaštitu, wifi, ozvučenje, video nadzor. Završeno je i parterno uređenje za obe škole, kao i praking mesta za zaposlene.\nRekonstrukcija je trajala nešto više od godinu dana, a zajedno sa OŠ "Desanka Maksimović" obnovljena je sredstvima Vlade Republike Srbije, odnosno Kancelarije za upravljanjem javnim ulaganjima, u vrednosti od 541,5 miliona dinara.\nZahvaljujući se gostima na dolasku, predsednik opštine Priboj Lazar Rvović je rekao da se renovirana škola predaje na upotrebu učenicima i profesorima METŠ, koji će sada imati odlične uslove za rad i napredovanje. Rvović se posebno zahvalio Vladi Republike Srbije, odnosno njenoj Kancelariji za uravljanje javnim ulaganjima, uz koju smo pored dobijenih sredstava naučili i da vodimo projekte i investicije, pa smo već spremni da povučemo i nova sredstva za pripremljene projekte u narednom periodu jer imamo oformljen tim na čelu sa zamenikom predsednika opštine Sašom Vasilićem. Učenicima i prfesorima čestitam na, uslovno, novoj školi, od koje očekujemo da prati potrebe privrede i obezebeđuje potrebne kadrove - rekao je Rvović.\nKrsto Janjušević,narodni poslanik iz Priboja, čiji je takođe značajan doprinos realizaciji mnogih projekta u Priboju od strane države, istakao je da je za ozbiljnu i modernu državu kakva je Srbija ključ uspeha kvalitetno obrazovanje. Sadržajan i inoviran nastavni program koji će iznedriti obrazovane i stručne kadrove je garancija napretka i ekonomskog rasta naše zemlje Srbije - naglasio je Janjušević.\n- Danas otvaramo potpuno novu školu, toliko je lepa, uređena i opremljena, iako znam da je rekonstruisana - kaže dr Dušan Kićović, državni sekretar u Ministarstvu prosvete, i napominje da je država prepoznala značaj obrazovanja, pa je odlučila da obnovi sve škole u Srbiji, a među prvima su ove dve u Priboju, a odlični uslovi u obnovljenim školskim ustanovama trebalo da rezultiraju i boljim obrazovanjem i boljim kadrovima, koji će Priboj i našu Srbiju da vuku napred - zaključio je Kićović.\n- U ime Kancelarije za upravljanje javnim ulaganjima, koja dosta ulaže u projekte našeg grada, Đorđe Vuković je pohvalio rukovodsto lokalne samouprave koje je oformilo tim, kadar da podnosi i realizuje projekte, što mnogi nemaju u Srbiji, i dodao da će država preko Kancelarije za upravljanje javnim ulaganjima, obnavljati i dalje škole i njihove propratne sadržaje, kao što su fiskulturne sale ili bazeni, jer su i vannastavne aktivnosti vrlo bitne. Država Srbija će pored škola obnavljati i zdravstvene ustanove, ustanove socijalne zaštite, vodvodne i kanalizacione mreže, kako bi građani Srbije imali dobre i stručne kadrove, da bi imali gde da se leče, ali i da udišu čist vazduh i piju zdravu vodu. Čestitam na uspešno odrađenom poslu - rekao je Vuković.\n- U renoviranu zgradu METŠ od 18. novembra, uz profesore i zaposlene, useliće se i 418 učenika u tri područja rada - ekonomija, elektrotehnika i mašinstvo. Sada će imati izvanredne uslove za rad - zahvaljujući Vladi Republike Srbije, Opštini Priboj i svima koji su pomogli da ova škola izgleda ovako - moderno i savremeno jer su sve druge reči suvišne - kaže Tanja Lučić, direktorka METŠ.\nSpisak dosadašnjih komentara za članak "U Priboju svečano otvorena renovirana Mašinsko elektrotehnička škola".\nSpisak dosadašnjih komentara za članak "U Priboju svečano otvorena renovirana Mašinsko elektrotehnička škola". Podelite vaše mišljenje sa nama. Pošaljite komentar klikom na dugme - napišite komentar.